title: Tuomas Lampén

text: Tuomas Lampén on helsinkiläinen muusikko, joka soittaa rumpuja lahtelaisessa yhtyeessä Raaka-Aine. Lampén on soittanut myös muissa yhtyeissä, kuten Academy ja The Jolly Fellows. Lampén liittyi Raaka-Aineeseen kesäkuussa 2006.


title: Tuomas Lampén

text: Levytyssopimuksen Raaka-Aine sai syyskuussa 2009, ja muutamaa kuukautta myöhemmin ilmestyi ensimmäinen single "Elämän tarkoitus" ja huhtikuussa 2010 debyyttialbumi "Kipupisteet". Lampén on näillä kahdella levy-yhtiön tuottamalla levyllä sekä yhdellä omakustanteella Nimetön EP:llä.


title: Betonimylläri

text: Betonimylläri: Runoja on Lauri Viidan esikoisteos, runokokoelma, joka ilmestyi vuonna 1947.


title: Betonimylläri

text: Viita kirjoitti osan runoista jo rintamalla ollessaan. Kokoelman ilmestyessä Viita oli vielä sitä mieltä että hän jatkaa kirvesmiehenä, mutta sen saaman suosion ansiosta hän kuitenkin uskaltautui jättämään leipätyön. Kokoelmaa on pidetty ainutlaatuisena kirjallisena pommina.


title: Betonimylläri

text: Viita oli mitallisen runon mestari. Hän puheenomaistaa rytmiikan ja tuo runokieleen luontevasti "betonimyllärin" arkikuvaston. Vaikka vapaa mitta otti pian valta-aseman, Viidan ilmaisu kesti modernismin aallon. Monissa runoissa Viita kohdistaa kritiikkinsä kirkkoon, mutta uskonnonvastaisena sinänsä Viitaa ei voi pitää. Heikki Sarmanto on säveltänyt kokoelman runoja laulusarjaksi ”Betonimylläri”, jonka Tapani Kansa on levyttänyt. Jukka Siikavire on säveltänyt ”Alfhild”-runon. ”Alfhild” oli pitkään suosittu äitienpäiväruno, joskin sen suosio on aikojen kuluessa murentunut sen asetelmallisuuden vuoksi, mutta runoilija Torsti Äärelä on pohtinut, onko se typologisoitavissa pelkästään mustavalkoisesti asetteluun ”huora-madonna”. Hänen mukaansa sitä on tulkittava Viidan oman äitisuhteen kautta: Viita oli äidin lempilapsi.


title: Betonimylläri

text:
Teoksen runossa ”Mylly” Runoilija käy vuoropuhelua Saatanan kanssa:
Runo on myöhemmin huomattu väännökseksi Otto Mannisen runosta vuodelta 1938. Viita käy siinä periaatekeskustelua Mannisen ja tämän arvomaailman kanssa. Samanlaista keskustelua ovat täynnä Viidan muukin lyriikka ja myös proosateos "Moreeni". Tällaisen alluusioiden käytön on itävaltalainen psykiatri Leo Navratil osoittanut skitsofreenikoille tyypilliseksi, ja heille tyypillistä on myös metaforien runsaus. Viita harrastaa sana- ja kielileikkejä ja rakentaa käänteisiä maailmoja esittäen asiat kielteisessä, usein hyvin monitasoisessa, muodossa niin että lukijan mielikuvitus aktivoituu: kun runo sanoo, että jotakin puuttuu, lukija näkee mielessään sen mikä puuttuu. Kirjallisuudessa kielipelit saavat kuitenkin hyväksytyn aseman. Viita harrastaa usein kriitikoille ja lukijoille käsittämättömiä uudissanoja ja alku- ja loppusoinnuttelua, joka on siirtynyt myös proosaan. Viidan kielen tihentymät ja käänteet kääntävät lukijan huomion usein itse kieleen ja sen merkityksiin. Nykylukija ei silti enää tuskaile, ettei Viidan kielestä saa selvää.


title: Betonimylläri

text:
Hannu Kankaanpää on rinnastanut Juice Leskistä Viitaan:
”Sekä Viita että Leskinen sotivat parhaimmillaan huumorin ja satiirin asein yksityistä pientä ihmistä rusentavaa esivaltaa, yhteiskuntamyllyä, poliitikkoja ja muita päällepäsmäreitä, kirkkolaitosta, tekopyhyyttä ja kyynisyyttä vastaan.”


title: Adam Russo

text: Adam Russo (s. 12. huhtikuuta 1983 Montreal, Quebec, Kanada) on kanadalais-italialainen jääkiekkomaalivahti, joka on edustanut Italiaa vuosien 2008 ja 2010 MM-kisoissa. Molemmissa kisoissa Italia tippui B-sarjaan. Russon seurajoukkue on Port Huron Icehawks.


title: Adam Russo

text: Russo pelaa tällä hetkellä CHL-joukkue Arizona Sundogsissa.


title: Robert Kišerlovski

text: Robert Kišerlovski (s. 9. elokuuta 1986 Čačak, Serbia) on kroatialainen maantiepyöräilijä, joka kilpaili ammattilaisena 2005−2018.


title: Robert Kišerlovski

text: Kišerlovski aloitti ammattilaisuransa slovenialaisessa Adria Mobil -joukkueessa 2005, ja edusti tallia vuoteen 2008 saakka. Kauden 2009 alkupuolella hän kilpaili Amica Chips - Knauff -joukkueessa ja kesäkuusta lähtien Fuji - Servettossa. Vuonna 2010 hän edusti Liquigas-Doimoa, kausilla 2011–2012 Astanaa, 2013–2014 RadioShack-Leopard-Trek / Trek Factory Racingia, vuosina 2015–2016 Tinkoffia ja 2017−2018 Katjuša–Alpecinia.


title: Robert Kišerlovski

text: Lähde: Cycling Archives


title: Tapahtumapaikkana Duma Key

text: Tapahtumapaikkana Duma Key ("Duma Key") on Stephen Kingin vuonna 2008 julkaisema kauhuromaani. Kirja tavoitti ensimmäisen paikan New York Timesin bestseller-listalla ja se voitti myös Bram Stoker-palkinnon.


title: Tapahtumapaikkana Duma Key

text: Edgar Freemantle on rakennusurakoitsija , joka joutuu onnettomuuteen, kun nosturi törmää hänen avopakettiautoonsa. Hän jää henkiin, mutta hänen oikea kätensä amputoidaan. Lisäksi, onnettomuus vaikuttaa huonontavasti Edgarin näköön, muistiin ja puheeseen. Kivut johtavat raivopäisyyteen, jonka seurauksena Edgarin vaimo, Pam, haluaa erota. Terapeuttinsa neuvosta Edgar päätyy Duma Keyn saarelle rentoutumaan.


title: Tapahtumapaikkana Duma Key

text: Duma Keyllä Edgar asuu vaaleanpunaisessa rakennuksessa, jota hän kutsuu nimellä "Big Pink". Edgar alkaa harrastaa maalaamista ja siitä muodostuu hänelle pakkomielle. Edgarille selviää pian, että hänen maalaamansa työt tuntuvat vaikuttavan voimakkaasti koko saaren elämään ja muihin ihmisiin, etenkin 80-vuotiaaseen saaren omistajaan, alzheimerin taudista kärsivään Elizabeth Eastlakeen.


title: Tapahtumapaikkana Duma Key

text:
Tapahtumapaikka Duma Keyssa viitataan usein Stephen Kingin muihin teoksiin, etenkin Musta torni-sarjaan.
Edgarin onnettomuuden jälkeen, hänellä on ongelmia itsensä ilmaisussa, kun hän ajattelee sanaa tuoli (engl. chair), hän sanoo sanan "char". Musta torni- sarjassa "char" tarkoittaa kuolemaa. Lisäksi, useat Edgarin maaluksista sisältävät ruusun. Musta torni-sarjassa ruusu oli tärkeä osa sarjan symboliikkaa ja pimeä torni oli itse asiassa ympäröity ruusuilla. Myös Edgarin kyky saada maalaukset elämään on samanlainen kuin Patrick Danvillella Musta torni-sarjassa ja kirjassa Uneton yö.


title: Tapahtumapaikkana Duma Key

text: Elizabeth Eastlaken nukke, Noveen esiintyy Kingin pojan, Joe Hillin kirjassa Sydämenmuotoinen rasia.


title: Tapahtumapaikkana Duma Key

text: Kun Edgar ymmärtää, että hänen maalauksensa voivat satuttaa hänen perhettään, hän soittaa Tom Rileylle, jotta tämä voisi polttaa Edgarilta ostamansa maalauksen. Mutta Tom on kuollut ja sanoo, että "kuollut on parempi" aikomuksenaan tappaa Edgarin vaimo. Kyseinen lause toistuu myös Uinu, uinu lemmikkini-kirjassa.


title: Leuk

text: Leuk (, wallisinsaksaksi "Leigg") on kaupunki Sveitsissä, Wallisin kantonin saksankielisessä osassa, Rhônen laaksossa. Se on Leukin alueen keskus ja alueen suurin kaupunki. Leukin suurin taajama on Susten, jossa asuu yli puolet kaupungin asukkaista. Vuoden 2011 lopussa kunnan vakinaisten asukkaiden lukumäärä oli 3 402.


title: Leuk

text: Leuk on liikenteen solmukohta Brig–Geneve-rautatien varrella. Leukista on suorat junayhteydet muun muassa Lausanneen, Geneveen ja Pariisiin sekä Brigiin. Leukista on linja-autoyhteydet lähistön alppikyliin, mm. Leukerbadiin.


title: Leuk

text: Leukissa on keskiaikainen linna.


title: Leuk

text: Pfyn-Fingesin luonnonsuojelualue sijaitsee Leukin länsipuolella, suurelta osin kaupungin alueella. Puisto on tunnettu Sveitsin suurimmasta mäntymetsästä, Rhônen vesijättö- ja eroosioalueista sekä monipuolisesta kasvistostaan ja eläimistöstään.


title: Leuk

text: Leukin itäpuolella, Guttettiin johtavan tien varrella on Signalhorn AG:n omistama, mannerten välisen tietoliikenteen solmupiste, satelliittien maa-asema näyttävine lautasantenneineen. Samalla alueella on Sveitsin tiedustelupalvelun Onyx-kuuntelujärjestelmän laitteita.


title: François Bégaudeau

text: François Bégaudeau (s. 1971) on ranskalainen kirjailija ja toimittaja. Hän on myös esiintynyt näyttelijänä hänen kirjaansa "Entre les murs" (2006) pohjautuvassa samannimisessä elokuvassa (2008).


title: Eestinkallion koulu

text: Eestinkallion koulu on esi- ja peruskoulu Espoon Eestinlaaksossa, Nöykkiön ja Pisan rajalla. Eestinkallion koulu täytti 20 vuotta toukokuussa 2010. Eestinkallion koulussa on noin 360 oppilasta.


title: Leukin alue

text: Leukin alue (, ) on yksi Sveitsin 148:sta ja Wallisin kantonin 14:stä hallinnollisesta alueesta. Maantieteellisesti Leukin alue sijaitsee Rhônen laaksossa ja sen rinteillä.


title: Leukin alue

text: Leukin alueella on 12 kuntaa, joista suurimmat ovat Leuk, Gampel-Bratsch ja Leukerbad. Alueen keskus on Leuk. Leukin alueen asukasluku oli 31.12.2015 kaikkiaan 12 368. Väkimäärä on lievässä kasvussa, sillä vuoden 2012 lopussa asukkaita oli 12 311. Alueen pinta-ala on 336 km² . Leukin alue on saksankielinen: vuonna 2000 Leukin alueen vakituista asukkaista 92 % oli saksankielisiä. Ranskankielisiä oli 2 %, italiankielisiä 1 % ja muun kielisiä noin 5 %.


title: Tuomas Kyrö

text: Tuomas Tapani Kyrö (s. 4. kesäkuuta 1974 Helsinki) on suomalainen kirjailija ja sarjakuvapiirtäjä. Hän on kirjoittanut romaaneja, kolumneja, pakinoita ja draamaa sekä piirtänyt ja tuottanut sarja- ja pilakuvia.


title: Tuomas Kyrö

text: Kyrö kävi Kaurialan yläastetta, mutta skinielämä ja päihteet söivät Kyrön potentiaalista koulumenestystä. Lopulta Kyrö kävi 10. luokan ja pääsi Kaurialan lukioon, josta kirjoitti laudaturin ylioppilaaksi. Kyrö jatkoi yliopistoon, mutta opinnot jäivät kesken.


title: Tuomas Kyrö

text: Kyrö on palkittu Kalevi Jäntin palkinnolla (2005), Nuori Aleksis -palkinnolla (2006) ja Kiitos kirjasta -mitalilla (2011). Vuonna 2012 hän sai Aleksis Kiven Seuran Eskon puumerkki -kunnianosoituksen. Kyrön teos "Liitto" oli ehdolla Finlandia-palkinnon saajaksi vuonna 2005. Suomen Urheilumuseosäätiö valitsi "Urheilukirjan" Vuoden urheilukirjaksi 2011 ja myös teos "700 grammaa" oli ehdolla urheilukirjapalkinnon saajaksi vuonna 2009.


title: Tuomas Kyrö

text: Vuonna 2010 ilmestyi Kyrön teos "Mielensäpahoittaja", joka pohjautuu Antti Litjan esittämään Yle Radio Suomen lyhytkuunnelmasarjaan. Douglas Robinson on kääntänyt teoksen englanniksi nimellä "Griped", ja ote “Extracts from "Griped"” on hyväksytty teokseen "Best European Fiction 2015". Joulusta 2010 vuoden 2012 puoleenväliin Kyrö kirjoitti kolumneja "Helsingin Sanomiin" Mielensäpahoittajana. Vuodesta 2012 lähtien Kyrö on esiintynyt vakiopanelistina Nelosella esitettävässä "Hyvät ja huonot uutiset" -ohjelmassa.


title: Tuomas Kyrö

text: Tuomas Kyrö oli Eeva Joenpellon kirjailijakodin ensimmäinen stipendiaatti vuodesta 2005 vuoteen 2009.


title: Tuomas Kyrö

text: Toukokuussa 2016 Kyrö allekirjoitti WSOY:n kanssa monivuotisen yhteistyösopimuksen, joka sisältää muun muassa kolmen uuden Mielensäpahoittaja-kirjan julkaisemisen vuoden 2016 syksyn aikana. Lisäksi Kyrö ja WSOY tekevät tuotteistusyhteistyötä ja julkaisevat kirjoja myös Saksassa ja Britanniassa.


title: Tuomas Kyrö

text: Kyrö on yksi Pitääkö olla huolissaan? -sarjan vakiopanelisteista.


title: Tuomas Kyrö

text: Kyrön isä on Yleisradion Radioteatterin johtajana aiemmin toiminut dramaturgi Pekka Kyrö ja äiti kirjailija Marja-Leena Parkkinen.


title: Tuomas Kyrö

text: Kyrö on naimisissa ja hänellä on kaksi lasta. Perhe asuu Helsingissä.


title: Michael Kenney

text: Michael Kenney on brittiläisen Iron Maiden -yhtyeen kosketinsoittaja ja Steve Harrisin bassoteknikko. Studioalbumeilla Kenney jakoi kosketinsoittajan velvollisuudet Steve Harrisin kanssa vuodesta 1988 vuoteen 1995. Sittemmin Kenney on soittanut koskettimia vain konserteissa.


title: Michael Kenney

text: Kenney esiintyi Eddien maskissa Iron Maidenin ensimmäisessä videossa, ”Women in Uniformissa”.


title: Napsutus

text: Sormien napsutus on eräänlainen ihmisten ele tuottaa ääntä käyttämällä sormia. Yleensä se onnistuu keski- ja peukalosormea käyttäen. Napsutusta voidaan käyttää esim. musiikin yhteydessä.


title: Olympiaravit

text: Olympiaravit oli vuosina 2005-2010 Lahdessa Jokimaan raviradalla järjestetty kylmäverihevosten ravikilpailu. Sen toteuttivat yhteistyössä totopeliyhtiö Fintoto ja Suomen Olympiakomitea. Suomalaisten lisäksi kilpailuun osallistui hevosia myös muista Pohjoismaista.


title: Olympiaravit

text: Hevoset Olympiaravien finaaliin karsittiin kolmella paikkakunnalla järjestetyistä alkukilpailuista. Lisäksi siihen valittiin kolme ulkomaista hevosta karsintojen ulkopuolelta. Ykköspalkinto vuonna 2010 oli 20 000 euroa. Finaalin yhteydessä oli myös poneille tarkoitetut "Miniolympiaravit", joka oli suunnattu nuorille ohjastajille.


title: Olympiaravit

text: Olympiaraveilla kerättiin varoja suomalaiselle olympiaurheilulle. Ajatus oli kopioitu suoraan Ruotsista, jossa "Olympiatravet"-nimistä ravitapahtumaa on järjestetty vuodesta 1979 lähtien. Olympiaraveissa oli Ruotsin mallin mukaisesti mukana monia yhteistyöurheilijoita, kuten Jani Sievinen, Juha Hirvi ja Pekka Koskela. .


title: Olympiaravit

text: Kilpailut avattiin sytyttämällä olympiatuli. Tapahtumaan kuului ravilähtöjen lisäksi urheilijoiden haastatteluja ja esittelyjä sekä muuta oheisohjelmaa.


title: Bureau d’Enquêtes et d’Analyses pour la Sécurité de l’Aviation Civile

text: Bureau d'Enquêtes et d'Analyses pour la Sécurité de l'Aviation Civile, BEA (vapaasti suomennettuna "Siviili-ilmailuturvallisuusvirasto") on Ranskan valtion virasto, joka tutkii lento-onnettomuuksia ja pyrkii parantamaan lentoturvallisuutta onnettomuustutkimuksiensa perusteella. Viraston päämaja sijaitsee lähellä Pariisia Le Bourgetin lentoasemalla rakennuksessa 153. BEA työllistää 120 työntekijää, joista 30 on tutkijoita ja 12 asiantuntijoita.


text: BEA perustettiin vuonna 1946. Se toimii lakiartikkelin R711-1 nojalla. Kansainvälisten säädösten mukaan BEA on toimivaltainen kaikissa ilmailuonnettomuuksissa Ranskan ilmatilan alueella, myös merentakaisissa territorioissa sekä niissä onnettomuuksissa, joissa on osallisena ranskalaisvalmisteinen ilmailualus (esim. Airbus, ATR). BEA on toimivaltainen muissa maissa myös silloin, kun paikallinen onnettomuustutkintavirasto ei avaa teknistä tutkimusta. BEA saatetaan myös kutsua mukaan onnettomuustutkintaan paikallisen viraston päätöksellä.


text: 17. joulukuuta 2001 alkaen BEA:n johtajana on toiminut Paul-Louis Arslanian. Vuonna 2008 hänet valittiin uudelleen virkaan.


title: Milan Stanković

text: Milan Stanković (kyrill. "Милан Станковић", s. 9. syyskuuta 1987 Belgrad, Jugoslavia) on serbialainen pop- ja folk-laulaja.


title: Milan Stanković

text:
Milan Stanković aloitti uransa osallistumalla musiikkikilpailuun "Zvezde Granda" Serbiassa vuonna 2007, jossa hänestä tuli yleisön suosikki (SMS-äänillä hän pääsi ensimmäiselle sijalle 12 kilpailuesityksessä 14:stä).
Hän pääsi superfinaaliin ja herätti runsaasti huomiota tiedotusvälineissä. Samana vuonna hänen singlensä ilmestyi kokoelmalevyllä "Zvezde Granda", jota on myyty 100 000 kappaletta. Sen lisäksi että hänellä on ollut esityksiä entisen Jugoslavian alueella, hän saavutti menestystä myös esityksissään Sveitsissä, Unkarissa ja Yhdysvalloissa. Toukokuussa 2009 Milanin debyyttialbumia, nimeltään "Solo" (Kappaleet: Solo, Face, Nepristojna ponuda, Nepopravljivo, Još uvek, Hajde vodi me sa sobom, Ja ću da ti čuvam leđa, Opet će se rode vratiti, Ovo je priča o nama) myytiin 50 000 kappaletta.


title: Milan Stanković

text:
Hän kilpaili myös Serbian Euroviisujen alkukarsinnoissa "Tri pa jedan za Oslo". Hän voitti kilpailun ja edusti Serbiaa kappaleella "Ovo je Balkan" (Tämä on Balkan) Euroviisujen finaalissa, jossa Milan sijoittui 13. sijalle saaden 72 pistettä. Kappaleen sävelsi kuuluisa bosnialainen säveltäjä Goran Bregović.
 "Ovo je Balkanin" sanoitukset olivat Marina Tucakovićin
ja Ljiljana Jorgovanovićin
käsialaa. Kappaleesta tehtiin myös espanjankielinen versio "Balkañeros"
.


title: Milan Stanković

text: Euroviisujen jälkeen, Milanin palattua takaisin Serbiaan, hän joutui ristiriitaan levy-yhtiönsä pomon Sasa Popovicin kanssa (Grand Productionin johtaja). Sen jälkeen Milan katosi musiikkialalla julkisuudesta ja piileskeli tiedotusvälineiltä. Yli vuoden kuluttua 1. päivänä kesäkuussa 2011, Milan julkaisi kappaleen "Perje" (Höyhenet), jonka hän on itse säveltänyt. Laulu oli erittäin suuri menestys Serbiassa ja sen ympäristössä Balkanin alueilla.


title: Milan Stanković

text: Lokakuussa 2011 Milan ratkaisi ongelman Grand Productionin kanssa ja sitten he peruuttivat sopimuksen, jonka takia heillä oli ristiriita. Sopimuksen irtisanomisen jälkeen Milan aloitti Euroopan kiertueen ja ensimmäinen kiertuepaikka oli Sveitsissä, Jil CLUBilla. Milania on kutsuttu parhaaksi nuoreksi laulajaksi "Zvezde Granda-kilpailusta".


title: Milan Stanković

text:
24. helmikuuta 2012 Milan julkaisi uuden kappaleensa "MAMA":n, joka oli Milanin mukaan omistettu hänen äidilleen Milenalle. Kappaleen säveltäjiä olivat N. Arezina, M. Peruncic, M. Stankovic. Sanoitukset kirjoitti V. Bilanovic ja järjestely suoritettiin Atelje Trag:issa. Kaksi vuotta myöhemmin Milan valmisteli yllätyksen faneilleen. Syntymäpäivänään, 9. syyskuuta Milan julkaisi virallisen musiikkivideon uuteen kappaleeseensa nimeltä "Od Mene Se Odvikavaj". Milan ja Marina Tucakovic (yksi Ovo je Balkan:in kirjoittajista) tekivät yhteistyötä jälleen kerran. Musiikki ja järjestelyt hoiti Damir Handanovic. Milan itse toimi sekä ohjaajana että stylistinä musiikkivideota tehdessä. Aikaisemmin samana vuonna Milan ja Radmila Manojlović
erosivat. Huhujen mukaan Milan olisi laulanut kappaletta ex-tyttöystävää Radmilaa varten. Mutta Milan oikaisi asian eräässä haastattelussaan, kappale ei ollut Radmilalle omistettu ja sen oli kirjoittanut Tucakovic. Milan myös kertoi, että kappale on omistettu kaikille, jotka ovat todella rakastaneet jotakuta.


title: Milan Stanković

text: 16. huhtikuuta 2014 Milan kilpaili kilpailussa "Pink Music Festival" uudella kappaleellaan "Luda Ženo


title: Milan Stanković

text: Milanilla on suuri kansainvälinen ihailijakerho ja faneja ympäri maailmaa. Milanin faniryhmän nimi on "KRASIVA" ja sen logo on "FEEL THE KRASIVA POWER" (Tunne Krasiva voima). Milanilla on faniryhmiä muun muassa Serbiassa, Makedoniassa, Bosniassa, Kroatiassa, Romaniassa, USA:ssa, Puolassa, Suomessa, Ruotsissa, Saksassa, Albaniassa ja Montenegrossa.


title: Now, There Was a Song!

text: Now, There Was a Song on Johnny Cashin yhdeksäs albumi. Se julkaistiin joulukuussa 1960.


title: Armstrong Whitworth

text: Sir W G Armstrong Whitworth & Co Ltd oli brittiläinen monialayritys 1900-luvun alussa. Se toimi Newcastlessa Englannin koillisosassa. Tuotantoon sisältyivät aseet, autot, moottoripyörät, laivat, lentokoneet ja veturit. Ensimmäisen maailmansodan jälkeen toiminta oli vaikeuksissa ja yritys sulautettiin sen kilpailijaan Vickersiin vuonna 1927.


title: Armstrong Whitworth

text: Insinööri William George Armstrong perusti 1847 Newcastle upon Tynen Elswickiin konepajan, joka valmisti hydraulisia laitteita, nostureita ja siltoja. Hyvin pian tämän jälkeen aloitettiin asetuotanto ja erityisesti takaaladattavien tykkien tuotanto, joilla varustettiin Krimin sotaan lähtenyt brittiarmeija.


title: Armstrong Whitworth

text: Yhtiöön liitettiin 1882 Charles Mitchellin laivanrakennusyritys, jolloin muodostui Armstrong Mitchell & Company. Samalla toiminta levisi lähes noin kahden kilometrin kaistalle Tynejoen vartta. 1897 yhtiöön liitettiin edelleen Joseph Whitworthin insinööritoimisto. Yrityksen tuotanto laajeni 1902 henkilö- ja kuorma-autoihin ja 1913 perustettiin ilmailuosasto, josta muodostettiin lopulta 1920 erillinen tytäryhtiö Armstrong Whitworth Aircraft.


title: Armstrong Whitworth

text: Yhtiö sulautui 1927 Vickers Limitedin kanssa, jolloin muodostui Vickers-Armstrong.


title: Armstrong Whitworth

text: Yhtiön suuruutta edeltänyt Sir W. G. Armstrong Mitchell & Companyn päätoimialana oli hydrauliset laitteet ja sillat. Näistä merkittävimpiä ovat:


title: Armstrong Whitworth

text: Armstrongin moottoripyörähaara valmisti motocross-, trial-, rata ja sotilaspyöriä 1980-luvulla, yhtiön saatua haltuunsa Barton Engineeringin, ja CCM:n. Useimmissa pyörissä oli Rotaxin moottori. Vuonna 1983 esitellyssä CF250:ssa oli kaksikampiakselinen ja kaksisylinterinen Rotaxin moottori ja hiilikuiturunko. Nial Mackenzie ja Donnie McLeod saavuttivat Armstrongilla menestystä kilparadoilla. Armstrong valmisti myös nelitahtista sotilaspyörää, jonka oikeudet myytiin Harley-Davidsonille.


title: Armstrong Whitworth

text: Armstrong Whitworth perusti 1912 ilmailuosaston, josta muodostui Sir W. G. Armstrong Whitworth Aircraft Company. Yhtiön sulautuessa 1927 Vickersiin muodostui Vickers-Armstrongs, mutta Armstrong Whitworth Aircraftin osti J. D. Siddeley omaksi erilliseksi yhtiökseen.Yhtiö valmisti vuosien 1885 ja 1918 välisenä aikana sotalaivoja Kuninkaalliselle laivastolle, keisarilliselle Venäjän laivastolle, keisarilliselle Japanin laivastolle ja Yhdysvaltain laivastolle.


title: Blood, Sweat and Tears

text: Blood, Sweat and Tears on Johnny Cashin viidestoista albumi. Se julkaistiin vounna 1963.


title: Tarttuva maksatulehdus

text: Tarttuva maksatulehdus eli HCC () on akuuttia maksatulehdusta aiheuttava tauti erityisesti nuorilla koirilla, jonka aiheuttaja on koiran adenovirus 1 (CAV 1). Koiran adenovirus tarttuu suorassa kontaktissa koirasta toiseen, mutta tartunta voi tapahtua myös epäsuorasti koiran eritteiden välityksellä, sillä infektion saanut koira erittää virusta sylkeen, virtsaan ja ulosteisiin. Taudista toipuneet koirat voivat erittää virusta eritteissään jopa useita kuukausia toipumisen jälkeen, mutta kerran sairastettu tauti antaa elinikäisen immuniteetin tautia vastaan. Ympäristössä virus voi selviytyä hengissä sopivissa olosuhteissa kuukausia.


title: Tarttuva maksatulehdus

text: Tarttuvan maksatulehduksen taudinkuva vaihtelee lievistä oireista vakavaan maksan toimintahäiriöön. Yleisiä oireita infektoituneella koiralla ovat kuumeilu, syömättömyys, runsas juominen, vatsan arkuus, ripuli, oksentelu ja anemia, jonka merkkinä ovat kalpeat limakalvot.


title: Tarttuva maksatulehdus

text: Jälkioireina joillakin koirilla esiintyy blue eye -syndroomaa eli silmän sarveiskalvo on samentunut nestepitoisuuden nousun vuoksi. Muutos voi koskea vain toista silmää tai molempia. Osalla koirista tämä on ohimenevää, mutta osalle muutos jää pysyväksi.


title: Tarttuva maksatulehdus

text: Avauslöydöksenä infektoituneelta koiralta voidaan löytää suurentunut ja haurasrakenteinen maksa, jossa maksaliuskojen reunat ovat korostuneet ja pinnalla on fibriinijuovia sekä pistemäisiä verenvuotoja. Myös maksan nekroosia esiintyy paikoitellen. Lisäksi usein vatsaontelosta ja keuhkopussinontelosta löytyy nestettä, sappirakon seinämä on paksuuntunut ödeeman seurauksena, risat ovat suurentuneet ja punoittavat, verenvuotoja esiintyy herakalvoilla, sisäelinten pinnoilla sekä imusolmukkeissa. Yleistynyt suonensisäinen hyytyminen (DIC-oireyhtymä) aiheuttaa verenvuototaipumusta.


title: Tarttuva maksatulehdus

text: Suomessa koirilla käytetyt kaikki yhdistelmärokotteet sisältävät myös rokotteen tarttuvaa maksatulehdusta vastaan. Rokotus annetaan kolmen kuukauden, neljän kuukauden ja vuoden ikäiselle koiralle. Tämän jälkeen rokotus tulisi uusia kolmen vuoden välein.


title: HCC

text: HCC voi olla:


title: Leukerbad

text: Leukerbad (, wallisinsaksaksi: "Leiggerbad") on kunta Sveitsissä, Wallisin kantonin saksankielisessä osassa, Rhônen laakson pohjoispuolella, Dalajoen laaksossa, noin 1 400 metrin korkeudessa. Kunnan pinta-ala on 67,2 km² ja se kuuluu Leukin alueeseen. Vuoden 2010 lopussa kunnan väkiluku oli 1 622.


title: Leukerbad

text: Leukerbad on merkittävä talvi- ja kesämatkailukeskus. Laskettelurinteiden, köysiratojen ja hiihtohissien lisäksi kaupungissa on kuumia lähteitä, joiden lämmintä vettä useat kylpylät käyttävät hyväkseen.


title: Leukerbad

text: Leukerbadin kautta kulkee ikivanha Alppien ylittävä reitti, joka kulkee Gemmipassin (2 314 m) kautta pohjoiseen.


title: Leukerbad

text: Leukerbadiin on linja-autoyhteys Leukista ja lähikylistä . Rautatieyhteys Leukista on lopetettu vuonna 1967 .


title: 100 Miles and Runnin’

text: 100 Miles and Runnin’ on rap-ryhmä N.W.A:n 14. elokuuta 1990 julkaisema EP.


title: 100 Miles and Runnin’

text: Aloittaakseen levyn nauhoittamisen kaikkien ryhmän jäsenten oli allekirjoitettava pitkäaikainen sopimus Eazy-E:n omistaman Ruthless Records -levy-yhtiön kanssa. Ice Cube ei kuitenkaan suostunut sopimukseen, vaan erosi ryhmästä. Nimikkokappale ”100 Miles and Runnin’” sai paljon näkyvyyttä radiossa ja televisiossa.


title: 100 Miles and Runnin’

text: Albumi ylitti Yhdysvalloissa kultarajan 16. marraskuuta 1990 ja platinarajan 16. syyskuuta 1992. Se oli Billboard 200 -listalla korkeimmillaan sijalla 27.


title: Isotöyhtönapsu

text: Isotöyhtönapsu ("Myiarchus crinitus") on isokokoinen hyönteissyöjä napsu, joka kuuluu laajaan varpuslintujen heimoon Tyrannit.


title: Isotöyhtönapsu

text: Se on varsin yleinen pihalintu, sillä se pesii hyvin mieluusti linnunpönttöihin. Isotöyhtönapsu on erikoisesti mieltynyt pesäänsä, jos sen sisustuksessa on käytetty käärmeennahan palasia.


title: Liiketapalautakunta

text: Liiketapalautakunta on Keskuskauppakamarin toimielin, joka antaa pyynnöstä lausuntoja yritysten välistä hyvää liiketapaa koskevista asioista. Lausunnon pyytäjä voi olla asiassa osapuolena oleva yritys tai viranomainen, esimerkiksi poliisi.


title: Liiketapalautakunta

text: Liiketapalautakunta ei ole oikeusviranomainen eivätkä sen päätökset ole sitovia. Päätökset ovat pääasiassa salaisia. Liiketapalautakunnalta voi pyytää myös ennakkolausunnon mikäli suunnitellun markkinointitoimen hyvän liiketavan mukaisuus arveluttaa.


title: Liiketapalautakunta

text: Liiketapalautakunnan kokoonpano kaudella 2014-2016 on seuraava:


title: Armand Hammer

text: Armand Hammer (21. toukokuuta 1898 − 10. joulukuuta 1990) oli yhdysvaltalainen öljyliikemies, taiteenkeräilijä, teollisuusmies ja karjankasvattaja.


title: Armand Hammer

text: Hammer lähti Venäjän vallankumouksen jälkeen lahjoittamaan ambulanssia Venäjän uudelle bolševikkivaltiolle. Sillä matkalla hän tutustui Leniniin ja perusti Moskovaan kynätehtaan. Myöhemmin hän harjoitti bolševikkihallituksen luvalla kaivostoimintaa Uralilla. Tästä alkoivat monipuoliset taloussuhteet Neuvostoliiton kanssa: traktoreiden tuonti Yhdysvalloista, öljy-yhteistyö ja viimeisimpänä avunanto Tšernobylin ydinvoimalaonnettomuudessa.


title: Armand Hammer

text: Armand Hammer kertoi, että tavatessaan Leninin vuonna 1922 hän antoi tälle pienen patsaan, joka esitti simpanssia samassa asennossa kuin Rodinin veistos "Ajattelija". Tämä kuvasi Leninin darwinistista ajattelua.


title: Armand Hammer

text: Vuonna 1930 Hammer myi yrityksensä ja palasi Yhdysvaltoihin mukanaan arvokkaita venäläisiä taideaarteita. 1950-luvun alkuvuosina hän aloitti liikesuhteet uudelleen johtamansa Occidental Petroleum -öljy-yhtiön johtajana. Hammer neuvotteli öljykaupoista Neuvostoliiton diktaattorin Josif Stalinin kanssa. Venäläistä öljyä myytiin nyt korkeammalla hinnalla kuin Stalin itse olisi voinut myydä, koska harvat halusivat ostaa öljyä Stalinilta. Occidental Petroleum ja Neuvostoliitto rakensivat kaksi suurta öljyjohtoa Neuvostoliiton öljykentiltä molemmin puolin Kaspianmerta vahingoittaakseen kilpailevan Anglo-Persian Oil Companyn hankkeita Iranissa. Seuraavat 45 vuotta Neuvostoliitto toimitti öljynsä salaisesti näitä öljyjohtoja pitkin, ja Standard Oil myi venäläistä öljyä maailmanmarkkinoilla kutsuen sitä Iranin öljyksi.


title: Armand Hammer

text: Palattuaan Yhdysvaltoihin Hammer harjoitti monipuolista liiketoimintaa ja ylläpiti hyviä suhteita Neuvostoliiton johtajiin Leninistä Gorbatšoviin. Hammer sai muun muassa Leninin kunniamerkin ja National Medal of Arts -palkinnon.


title: Armand Hammer

text: Hammerin pojanpojanpoika on hänen mukaansa nimetty näyttelijä Armie Hammer (s. 1986).


title: Dead Man Incorporated

text: Dead Man Inc. tai DMI on vankilassa Yhdysvaltain Marylandissa syntynyt jengi, joka toimii vankiloissa ympäri maan.


title: Dead Man Incorporated

text:
DMI:n perusti amerikkalainen Perry Rourke 1990-luvun lopulla. Hän oli läheinen Black Guerrilla Familylle (BGF), mutta jäsenys evättiin, koska Rourke oli valkoinen. Siispä hän päätti jäljitellä BGF:ää perustamalla samankaltaisen jengin, joka oli hallituksen vastainen.
Rourken ryhmä alkoi kasvaa, sillä valkoiset vangit olivat vähemmistönä Marylandissa. Myöhemmin DMI levisi myös muiden osavaltioiden vankiloihin kahden muun johtajan myötä. Rourken lisäksi James Sweeney ja Brian Jordan vietiin eri vankiloihin - Louisianaan, Texasiin ja Floridaan. Tästä syystä jengi laajeni, mutta samalla yhtenäisyys katosi. Jengiläiset alkoivat tapella keskenään.
Johtajat päättivät lopettaa DMI:n sisäiset riidat tarjoamalla sääntöjä noudattamattomien lähteä ilman rangaistusta ennen päivää 4-13-9. Ne jäsenet, jotka jäivät joutuivat elinikäisiksi jäseniksi.


title: Boiorix

text: Boiorix oli kimbrien kuningas. Hänen suurin saavutuksensa oli uskomaton voitto roomalaisia vastaan Arausion taistelussa 105 eaa. Hänet kukistettiin myöhemmin Vercellaen taistelussa vuonna 101 eaa.


title: Koripallon miesten SM-sarjakausi 1979–1980

text: Kausi 1979–1980 oli 40. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Pantterit. Tampereen Pyrintö voitti hopeaa ja Hyvinkään Tahko pronssia. Runkosarja pelattiin kahdessa lohkossa. Runkosarjan länsilohkon voitti Tampereen Pyrintö ja itälohkon Pantterit.


text: Pantterien joukkue: Jukka Sievinen, Kimmo Lievonen, Kai Lievonen, Matti Saraheimo, Reijo Viskari, Greg Bunch, Risto Lignell, Arto Kirjavainen, Petri Linnolahti, Antti Zitting, Jyrki Lignell. Valmentaja Seppo Sonkeri.


title: Efil4zaggin

text: Efil4zaggin (tunnetaan myös nimeltä Niggaz4Life, joka on albumin nimi kirjoitettuna toisinpäin) on rap-ryhmä N.W.A:n toinen studioalbumi, joka ilmestyi 28. toukokuuta 1991. Levy jäi N.W.A:n viimeiseksi levyksi, kun jo samana vuonna yhtyeen jäsenet Dr. Dre ja The D.O.C. liittyivät Death Row Recordsiin.


title: Dry Kill Logic

text: Dry Kill Logic on vuonna 1993 perustettu yhdysvaltalainen metalliyhtye. Alkuvuosina se toimi nimellä Hinge. Yhtye on julkaissut kolme albumia, joista uusin on 16. syyskuuta 2006 ilmestynyt "Of Vengeance and Violence".


title: Dry Kill Logic

text: Hinge julkaisi ensimmäisen EP:nsä, "’Cause Moshing Is Good Fun", vuonna 1997 oltuaan olemassa neljä vuotta. Yhtyeen toinen EP "Elemental Evil" ilmestyi vuonna 1999.


title: Dry Kill Logic

text: Vuonna 2000 Hinge teki sopimuksen Roadrunner Recordsin kanssa. Heidän piti vaihtaa yhtyeen nimi ja siitä tuli lopulta Dry Kill Logic.


title: Dry Kill Logic

text: 5. kesäkuuta 2001 ilmestyi Dry Kill Logicin debyyttialbumi "The Darker Side of Nonsense". Yhtye vietti suurimman osan vuosista 2001 ja 2002 keikoilla esiintymässä ympäri maailmaa monien bändien kanssa (muun muassa Fear Factory, Kittie, Ill Nino, Spineshank, Saliva ja Slayer). Albumi myi 100 000 kappaletta ympäri maailmaa. Lokakuussa 2002 yhtye päätti lopettaa sopimuksen Roadrunner Recordsin kanssa.


title: Dry Kill Logic

text: 5. lokakuuta 2004 Dry Kill Logic julkaisi toisen tärkeän albuminsa "The Dead and Dreamingin" Repossession Recordsilla. Samana vuonna yhtye aloitti 15 kuukauden pituisen kiertueen. He kiersivät aluksi Saksassa Motörheadin kanssa ja menivät sitten Hed PE:n ja Drowning Poolin mukana.


title: Dry Kill Logic

text: 27. kesäkuuta 2006 yhtye julkaisi ensimmäisen DVD/EP:nsä, "The Magellan Complexin".


title: Dry Kill Logic

text: 19. syyskuuta 2006 ilmestyi Dry Kill Logicin viimeisin albumi "Of Vengeance and Violence". Yhtye kiersi Australiassa ja Euroopassa läpi vuoden 2006. Vuonna 2007 Repossession Records lopetti toimintansa, joten yhtye suunnittelee julkaisevansa seuraavat albuminsa Psychodraman kautta.


title: Kalifornia (täsmennyssivu)

text: Kalifornia voi tarkoittaa seuraavia asioita:


title: Joël Matip

text: Joël Job Matip (s. 8. elokuuta 1991 Bochum) on saksalais-kamerunilainen jalkapalloilija. Hän pelaa Liverpoolissa englannin valioliigassa. Hän edusti saksalaista Schalkea 2009-2016 josta hän siirtyi englannin kentille liverpooliin 15. helmikuuta 2016 vapaalla siirrolla. Hän pelaa myös Kamerunin maajoukkueessa, jossa on pelannut yhteensä 27 ottelua tehden niissä yhden maalin. Maajoukkuedebyyttinsä Matip pelasi Italiaa vastaan 3. maaliskuuta 2010. Hän oli mukana Kamerunin maajoukkueessa vuoden 2010 ja 2014 MM-kilpailuissa. Etelä-Afrikan MM-kisoissa Matip pelasi yhden ottelun ja Brasilian MM-kilpailuissa kaksi ottelua tehden yhden maalin.


title: Joël Matip

text: "Päivitetty 18. syyskuuta 2015"


title: Adidas Jabulani

text: Adidas Jabulani oli jalkapallon vuoden 2010 MM-kilpailujen virallinen kisapallo. Nimi "Jabulani" on zulua ja tarkoittaa juhlimista. Pallossa on 11 eri väriä, jotka edustavat jalkapallon 11 pelaajaa ja isäntämaa Etelä-Afrikan 11 virallista kieltä.


title: Adidas Jabulani

text: Jabulani koostuu kahdeksasta muotoon valetusta 3D-paneelista, jotka on kuumasaumattu yhteen. Pallon pinnassa olevat aerodynaamiset urat lisäävät vakautta ilmassa sekä mikrotekstuuri-pinta parantaa kontrollia.


title: Adidas Jabulani

text: Jo'bulani on Jabulanin kultainen versio, jolla pelattiin MM-kisojen loppuottelu. Nimi oli kunnianosoitus Johannesburgin kaupungin nimelle, jota kutsutaan myös Jo'burgiksi. Tämä oli toinen pallo, jonka Adidas on suunnitellut pelkästään MM-kisojen loppuottelua varten: ensimmäinen suunniteltiin neljä vuotta aikaisemmin, kun Saksan MM-kilpailuissa loppuottelu pelattiin Teamgeist Berlin -pallolla.


title: Adidas Jabulani

text: Jabulani sai kritiikkiä usealta pelaajalta: Brasilian maalivahti Júlio César sanoi sen tuntuvan halvalta supermarket-pallolta. Italian Giampaolo Pazzini sanoi palloa "katastrofiksi", ja kisojen parhaaksi maalivahdiksi valittu Espanjan Iker Casillas luonnehti sitä surkeaksi.


title: Samantha (televisiosarja)

text: Samantha ("Samantha Who?)" on yhdysvaltalainen tilannekomediasarja, jota esitettiin 15. lokakuuta 2007 – 23. heinäkuuta 2009 ABC:llä. Sarjan loivat Cecelia Ahern ja Don Todd, joka tuottaa myös sarjaa. Vaikka sarja keräsikin paljon katsojia ensimmäisellä kaudellaan, komedia menetti suuren osan katsojistaan toisen kauden aikana ja ABC päätti lopettaa sarjan toukokuussa 2009.


title: Samantha (televisiosarja)

text: Sarja keskittyy Samantha Newlyyn (Christina Applegate), 30-vuotiaaseen kiinteistövälitysyrityksen varajohtajaan, joka saa muistinmenetyksen jouduttuaan auton yliajamaksi. Herätessään onnettomuuden jälkeen, Samantha tajuaa olleensa aikaisemmin itsekäs ja epäpidetty ihminen ja yrittääkin siitä lähtien olla parempi tytär vanhemmilleen Howardille (Kevin Dunn) ja Reginalle (Jean Smart), parempi ystävä itsekeskeiselle Andrealle (Jennifer Esposito) ja hyväätarkoittavalle Danalle (Melissa McCarthy), sekä parempi tyttöystävä on/off-poikaystävälleen Toddille (Barry Watson). Samanthan muuttumista "vanhasta Samista" "uudeksi Samiksi" seuraa vierestä hapan ovimies, Frank (Tim Russ)."Samantha"n tuotantokausien katsojamäärät (perustuen jaksojen keskimääräisiin katsojalukuihin) ABC:llä:


title: Samantha (televisiosarja)

text: HUOM: Jokainen Yhdysvalloissa esitetty kausi alkaa syyskuun lopussa ja päättyy toukokuun lopussa, tai kesäkuun alussa.


title: Outlaws

text: Outlaws (joskus myös muodossa American Outlaws Association tai A.O.A.) on rikollinen moottoripyöräkerho, joka perustettiin alun perin McCookissa, Illinois'n osavaltiossa Yhdysvalloissa vuonna 1935. Nykyisin sillä on 247 aluekerhoa 27 valtiossa. Järjestön maailmanjohtajana toiminut Harry Joseph Bowman oli FBI:n pitämällä "Ten Most Wanted Fugitives" -listalla (suomeksi: "10 eniten etsittyä karkuria") ja on istunut liittovaltion vankilassa vuodesta 1999 lähtien.


title: Outlaws

text: Outlawsien pahimpana vihollisena on jo pitkään ollut toinen yhdysvaltalainen moottoripyöräkerho, Helvetin Enkelit. Outlawsit käyttävätkin akronyymiä "ADIOS" (Angels Die In Outlaw States, ).


title: Outlaws

text: Lappeenrantaan perustettiin Suomen ensimmäinen kokelaskerho, jonka emokerho on venäläinen. Vuonna 2017 Suomessa oli kaksi prospective-asemassa olevaa kerhoa Jyväskylässä ja Lappeenrannassa.


title: Nou Barris

text: Nou Barris on yksi Barcelonan kaupungin kymmenestä hallintoalueesta. Se sijaitsee kaupungin pohjoisosassa Sant Andreun ja Horta-Guinardón alueiden välissä. Lisäksi sitä rajoittavat Santa Coloma de Gramenetin ja Montcada i Reixacin kunnat. Vuonna 2005 Nou Barrisissa oli 164 981 asukasta, joista suuri osa oli maahanmuuttajia.


title: Braydon Coburn

text: Braydon Coburn (s. 27. helmikuuta 1985 Calgary, Alberta, Kanada) on kanadalainen jääkiekkopuolustaja, joka edustaa NHL:ssä pelaavaa Tampa Bay Lightningia. Isokokoisen puolustajan vahvuudet ovat monipuolisuudessa ja luistelussa.


title: Braydon Coburn

text: Coburn kävi koulua ja pelasi juniorina Shaunavonnissa ennen siirtoa 14-vuotiaana Notre Dame Houndsiin tarkoituksenaan kehittää taitojaan ja jatkaa opiskeluja. WHL-seura Portland Winterhawks varasi Coburnin koko WHL Bantam Draftin ensimmäisenä pelaajana vuonna 2000. Coburn pelasi Saskatchewanissa SMHL:n Notre Dame Houndsissa kaudella 2000–2001 ja pelasi myös Portland Winterhawksissa pudotuspeleissä. Kauden 2001–2002 hän pelasi Winterhawksissa ja palkittiin WHL:n parhaana tulokkaana Jim Piggott Memorial Trophyllä. Atlanta Thrashers varasi hänet ensimmäisellä kierroksella kahdeksantena pelaajana NHL:ään kesällä . Coburn oli varaustilaisuuden toisena varattu puolustaja.


title: Braydon Coburn

text: Kaudella 2003–2004 Coburn valittiin WHL:n lännen tähdistökentälliseen ja palkittiin panoksestaan hyväntekeväisyyteen Doug Wickenheiser Memorial Trophyllä. Coburn siirtyi Thrashersin organisaatioon kolmivuotisella tulokassopimuksella heinäkuussa 2004, mutta pelasi silti kauden 2004–2005 Winterhawksissa. Kaudella 2004–2005 hän oli joukkueen tehokkain puolustaja junioriuransa ennätystehoilla 12+32=44 ja valittiin CHL:n toiseen tähdistökentälliseen sekä WHL:n lännen ensimmäiseen tähdistökentälliseen. Coburn edusti kauden lopussa hänet NHL:ään varanneen Thrashersin farmiseura Chicago Wolvesia. Coburn oli Winterhawksin kapteeni vuosina 2003–2005.


title: Braydon Coburn

text: Kaudeksi 2005–2006 Coburn siirtyi Thrashersin organisaatioon, mutta debyyttikausi sujui yhdeksää NHL:n runkosarjaottelua lukuun ottamatta AHL:ssä Chicago Wolvesissa. Kaudella 2006–2007 hän sai jo enemmän vastuuta NHL:ssä, mutta helmikuussa 2007 Thrashers kauppasi Coburnin oikeudet Philadelphia Flyersiin vaihdossa Aleksei Žitnikiin. Kaudella 2007–2008 Coburn teki NHL-uransa ennätystehot 9+27=36, joilla oli Flyersin toiseksi tehokkain puolustaja Kimmo Timosen jälkeen. Hyvät otteet poikivat kaksivuotisen jatkosopimuksen marraskuussa 2007. Kaudella 2008–2009 Coburn oli tehoilla 7+21=28 joukkueen toiseksi tehokkain puolustaja Timosen jälkeen. Kaudella 2009–2010 Coburnin tehot laskivat 5+14=19:een. Flyers pääsi keväällä 2010 Stanley Cup -finaaleihin asti, mutta joukkue hävisi Chicago Blackhawksille otteluvoitoin 4–2.


title: Braydon Coburn

text: Heinäkuussa 2010 Coburn jatkoi sopimustaan Flyersin kanssa kahdella vuodella. Kausi 2010–2011 toi Coburnille täyden 82 ottelun runkosarjan ja +/- -tilasto oli joukkueen puolustajien toiseksi paras +15. Marraskuussa 2011 Coburn teki Flyersin kanssa nelivuotisen, 18 miljoonan dollarin arvoisen sopimuksen, jonka cap hit on 4,5 miljoonaa dollaria.


title: Braydon Coburn

text: Coburn edusti Kanadaa MM-kilpailuissa vuonna 2009 ja voitti hopeaa. Hän pelasi myös alle 20-vuotiaiden MM-kilpailuissa vuosina 2004 ja 2005 voittaen hopeaa 2004 ja kultaa 2005. Hän pelasi myös alle 18-vuotiaiden MM-kilpailuissa vuonna 2003, jolloin tuli kultaa.


title: Braydon Coburn

text: Coburnin veli Greg Coburn on myös jääkiekkoilija.


title: Sarrià-Sant Gervasi

text: Sarrià-Sant Gervasi on yksi Barcelonan kaupungin kymmenestä hallintoalueesta. Sitä ympäröivät Les Cortsin, Gràcian, Eixamplen ja Horta-Guinardón hallintoalueet sekä Sant Just Desvernin, Sant Feliu de Llobregatin, Molins de Rein ja Sant Cugat del Vallèsin kunnat. Sarrià-Sant Gervasissa oli vuoden 2005 väestönlaskennassa 140 461 asukasta. Se on hallintoalueista harvimmin asutettu. Etenkin Sarriàn alue on säilyttänyt pikkukaupunkimaisen yleisilmeensä, vaikka Barcelonan kaupunki on laajentunut alueen ympärille.


title: Sarrià-Sant Gervasi

text: Yksi Barcelonan suosituimmista turistikohteista, Tibidabo-vuori ja sen huipulla oleva huvipuisto, sijaitsevat Sarrià-Sant Gervasin alueella.


title: Sant Martí

text: Sant Martí on yksi Barcelonan kaupungin kymmenestä hallintoalueesta. Se sijaitsee Välimeren rannassa Ciutat Vellan, Eixamplen, Horta-Guinardón ja Sant Andreun hallintoalueiden sekä Sant Adrià de Besòsin kunnan ympäröimänä. Sant Martí oli vuonna 2005 hallintoalueista väkiluvultaan toiseksi suurin 221 029 asukkaallaan.


title: Headhunterz

text: Willem Rebergen (s. 12. syyskuuta 1985 Veenendaal, Alankomaat), tunnetaan paremmin nimellä Headhunterz (ennen Nasty D-tuners), on hollantilainen hardstyle-tuottaja ja DJ. Hänellä on oma levy-yhtiö Scantraxx Reloaded, joka aloitti toimintansa vuonna 2006. Scantraxx Reloaded on alayhtiö The Prophetin Scantraxx Recordzille. Headhunterz oli alun perin duo, johon kuului Rebergenin lisäksi myös Bobby van Putten.


title: Headhunterz

text: Duon ensimmäinen merkittävä esiintyminen oli Defqon 1, joka on suuri hardstyle-tapahtuma Alankomaissa, missä The Prophet löysi heidät.


title: Headhunterz

text: Sen jälkeen Headhunterz on esiintynyt jokaisessa merkittävässä hardstyle-tapahtumassa, kuten Defqon.1 Festivaali, Qlimax, Q-Base, In Qontrol, Decibel ja monia muita.


title: Headhunterz

text: Vuonna 2010 Headhunterz oli sijalla 36 Dj Magazinen vuoden TOP 100 DJ listalla. Se oli ensimmäinen kerta, kun kukaan hardstyle-tuottaja pääsi TOP 100 listalle. Headhunterzin lisäksi hardstyle-artisti D-Block & S-Te-Fan oli sijalla 73, Noisecontrollers sijalla 90 ja Showtek 91. Näin Headhunterz oli vuoden 2010 hardstyle-DJ #1


title: Headhunterz

text: Vuonna 2012 Headhunterz oli 11. DJ Magazinen vuoden TOP 100 listalla, joka on paras sijoitus hardstyle-artistilta tähän mennessä.


title: Headhunterz

text: Yhtyeen tunnetuimpia kappaleita ovat:


title: Headhunterz

text: Headhunterz liittyi 16.3.2012 Dance4life-organisaatioon. Organisaation tarkoituksena on saada nuoret pysäyttämään AIDSin ja HIV:n leviämisen. Willem siis omisti kaiken vuonna 2012 aikaansaamansa musiikin Dance4life:lle.


title: Headhunterz

text: Headhunterz pitää omaa internetradio-ohjelmaa nimeltä "'Hard With Style".


title: Saddam Ben Aziza

text: Saddam Ben Aziza (s. 8. helmikuuta 1991 Akouda) on tunisialainen jalkapalloilija, pelipaikaltaan keskuspuolustaja. Hän edustaa Tunisian pääsarjassa pelaavaa ES Sahelia.


title: Saddam Ben Aziza

text: Ben Aziza aloitti ammattilaisuransa ES Sahelissa joulukuussa 2009 allekirjoitettuaan edustusjoukkueen kanssa viiden vuoden sopimuksen. Sittemmin hän on pelannut elokuusta 2011 lähtien lainalla useissa muissa seuroissa, kuten ES Béni Khalledissa, ES Hammam Soussessa ja Olympique Béjassa.


title: Battletoads

text: Battletoads on Raren kehittämä beat ’em up/tasohyppely. Peli julkaistiin vuonna 1991 Nintendo Entertainment Systemille ja vuotta myöhemmin se käännettiin myös Amigalle sekä Sega Mega Drivelle.


title: Battletoads

text: Pelin tarina kertoo kolmesta taistelusammakosta, jotka joutuvat erilleen toisistaan saattaessaan prinsessa Angelicaa tämän kotiplaneetalle. Pelin hahmot ovat kolme sammakkoa nimeltään Rash, Zitz ja Pimple. Pimple ja prinsessa joutuvat väijytykseen, heidät kaapataan ja viedään Ragnarokin maailmaan Pimeyden Kuningattaren ("The Dark Queen") planeetalle. Jäljelle jääneet taistelusammakot Zitz ja Rash kohtaavat monia vaikeuksia matkallaan Varjojen Tornille ("Tower of Shadows"), jossa Pimeyden Kuningatar odottaa heitä.


title: Battletoads

text: Graafisesti peli oli aikanaan todella edistynyt ja se tunnettiin hauskoista hyökkäyksistä, joissa hahmojen ruumiinosat venyivät karikatyyrinomaisesti.


title: Battletoads

text: Battletoads on todella vaikea jopa kokeneille pelaajille. Sitä on kutsuttu yhdeksi vaikeimmista koskaan tehdyistä peleistä.


title: Battletoads

text: Battletoadsille on julkaistu seuraavat jatko-osat:Pelistä tehtiin myös animoitu sarja, mutta sen tuotanto ei jatkunut pilottijaksoa pidemmälle.


title: Maurício Rua

text: Maurício Milani "Shogun" Rua (s. 25. marraskuuta 1981) on brasilialainen vapaaottelija, joka on entinen UFC:n kevyen raskaansarjan entinen mestari. Rua on voittanut myös PRIDE Fighting Championshipsin keskisarjan turnauksen, ja on voittanut useita nimekkäitä vastustajia, kuten Lyoto Machidan, Chuck Liddellin, Quinton "Rampage" Jacksonin, Alistair Overeemin kahdesti, Ricardo Aronan sekä Antonio Rogerio Nogueiran. Rualla on Nino Schembrin myöntämä musta vyö brasilialaisesta jujutsusta. Vapaaottelusivusto Sherdog listasi hänet vuonna 2011 kolmannelle sijalle listalla maailman parhaista kevyen raskaansarjan ottelijoista. Hän tuli kuuluisaksi hurjasta ja aggressiivisesta tyylistään Pride FC:ssä.


title: Carl-Gustaf Nabb

text: Carl-Gustaf Nabb (s. 9. syyskuuta 1936) on entinen suomalainen jalkapalloilija.


title: Carl-Gustaf Nabb

text: Maalivahtina pelannut Nabb edusti urallaan Vasa IFK:a 1956–1964 ja Gamlakarleby Bollklubbia 1965–1966. Kaikkiaan hän pelasi kahdeksan kauden aikana 113 pääsarjatason ottelua. Nabb edusti Suomen maajoukkuetta kolmessa A- ja neljässä B-maaottelussa.


title: Joshua Nadbornik

text: Josef "Joshua" Nadbornik (5. elokuuta 1902 Helsinki – 28. marraskuuta 1989 Helsinki) oli suomalainen jalkapalloilija.


title: Joshua Nadbornik

text: Välihyökkääjänä pelannut Nadbornik edusti urallaan muun muassa Helsingin Jalkapalloklubia, Stjärnania ja Helsingin Tovereita. Hän voitti Suomen mestaruuden HJK:ssa 1925.


title: Joshua Nadbornik

text: Nadbornik pelasi maajoukkueessa vuosina 1925–1930 kolme maaottelua.


title: Timo Nevanperä

text: Timo Nevanperä (s. 1. huhtikuuta 1948) on entinen suomalainen jalkapalloilija.


title: Timo Nevanperä

text: Maalivahtina pelannut Nevanperä edusti urallaan Vaasan Palloseuraa 1967–1976 ja Vasa IFK:a 1978–1979 sekä 1981. Kaikkiaan hän pelasi kuuden kauden aikana 117 mestaruussarjan ottelua. Nevanperä edusti Suomen maajoukkuetta vuosina 1969–1973 kahdeksassa A-maaottelussa.


title: Armas Niemi

text: Armas Niemi (s. 5. kesäkuuta 1916) on entinen suomalainen jalkapalloilija.


title: Armas Niemi

text: Puolustajana pelannut Niemi edusti urallaan Turun Tovereita 1939–1941 ja 1945–1949 sekä Maarian Kisa-Veikkoja kaudella 1943–1944. Hän voitti TuTossa SM-hopeaa 1947. Kaikkiaan Niemi pelasi kolme mestaruussarjakauden aikana 42 ottelua, joissa hän teki kaksi maalia.


title: Armas Niemi

text: Niemi pelasi maajoukkueessa yhden maaottelun vuonna 1947.


title: Koivulasisiipi

text: Koivulasisiipi ("Synanthedon scoliaeformis") on pienikokoinen, pistiäistä muistuttava perhonen.


title: Koivulasisiipi

text: Pienikokoinen, tumma perhonen. Takaruumiissa on kaksi kapeaa, keltaista poikkivyötä ja sen kärjessä on punainen tupsu. Koirailla tupsu on naaraita rusehtavampi. Tuntosarvet ovat mustat. Kapeat etusiivet ovat läpinäkyvät lukuun ottamatta mustaa kärkiosaa ja siiven poikki kulkevaa leveää mustaa raitaa. Takasiivet ovat läpinäkyvät ja niiden etureunassa on tumma täplä. Siipiväli on noin 30 mm.


title: Koivulasisiipi

text: Laji esiintyy Keski- ja Pohjois-Euroopassa sekä Aasiassa Japaniin saakka. Suomessa koivulasisiipeä on tavattu pohjoisinta Lappia myöten. Aikuiset perhoset lentävät kesäkuun puolivälistä heinäkuun loppuun


title: Koivulasisiipi

text: Päiväsaikaan liikkuva perhonen, joka elää aurinkoisissa, iäkkäämmistä puista muodostuvissa koivikoissa. Toukat elävät 2–3 vuotta koivujen rungoissa, kuoren ja puuaineksen välissä. Aikuiset käyvät aterioimassa kukilla. Laji talvehtii toukkana.


title: Koivulasisiipi

text: Toukan ravintokasveja ovat koivut ("Betula" sp.).


title: Panamanlörppötangara

text: Panamanlörppötangara ("Habia carmioli") on Keski- ja Etelä-Amerikassa tavattava tangaroihin kuuluva varpuslintu.


title: Panamanlörppötangara

text: Panamanlörppötangara on perinteisesti luokiteltu kuuluvaksi tangaroiden heimoon. Viimeaikaisten molekyylibiologian tutkimusten mukaan panamanlörppötangara olisi läheisempää sukua kardinaalien heimon lajeille.. ITIS-tietokannan luokitellun mukaan panamanlörppötangaralla on neljä alalajia. Joissakin lähteissä Etelä-Kolumbiassa ja Boliviassa tavattavan alalajin "C. c. frenata" katsotaan olevan oma lajinsa "Chlorothraupis frenata".


title: Panamanlörppötangara

text: Kooltaan panamanlörppötangara on noin 17 cm. Väritykseltään laji on päästään, selästään ja siivistään yksivärisen oliivinvihreä. Nokka on melko tukeva ja mustahko. Vatsastaan lintu on kellertävämpi kuin selästään ja myös kurkku on keltainen. Joillakin alalajeilla on kurkussa kellertävää raidoitusta.


title: Panamanlörppötangara

text: Panamanlörppötangaraa tavataan Keski-Amerikassa Nicaraguasta Panamaan ja Etelä-Amerikassa Andeilla alueella, joka ulottuu Kolumbiasta Bolivian pohjoisosiin. Panamanlörppötangaran elinympäristöä ovat vuorenrinteiden kosteat metsät ja metsien reunamaat. Lajin elinympäristöt sijaitsevat yleensä 500–1 200 metrin korkeudella merenpinnasta. Laji liikkuu pareittain tai äänekkäissä enimmillään parikymmentä yksilöä käsittävissä parvissa.


title: Kauluslaatta

text: Kauluslaatta on sotilaiden univormuun kuuluva, Suomessa maa- ja ilmavoimissa käytössä oleva verkalaatta, joka ommellaan takin kaulukseen. Kauluslaattojen väri vaihtelee eri aselajeissa. Kauluslaattaan kiinnitetään sotilasarvoa osoittavat arvomerkit. Esimerkiksi prikaatikenraalin kauluslaatassa on yksi leijona, kenraalimajurilla kaksi, kenraaliluutnantilla kolme ja kenraalilla neljä. Merivoimissa ei käytetä kauluslaattoja, vaan puvusta riippuen arvomerkkikaluunat ovat joko olkalaatoissa tai hihassa.


title: Kauluslaatta

text: Kauluslaatta on määrätyn mallinen, mittainen ja värinen verkalaatta, jonka reunusta kiertää yksi tai kaksi pohjaväristä poikkeavaa reunaommelta. Miehistön, aliupseerien, yliupseerien ja kapteenien kauluslaatoissa on yksi 3 mm:n levyinen reunaommel. Esiupseereilla on kaksi 3 mm:n levyistä reunaommelta. Kenraalien reunaompeleet ovat 5mm (ulompi) ja 1mm (sisempi). Asteikolla sotamiehestä everstiin kauluslaattatyyppejä on kahdeksan erilaista. Yhdeksäntenä laattatyyppinä on jo käytäöstä poistunut värvätyn laatta. Kenraalilaattoja on kolmea eri pituutta.


title: Kauluslaatta

text: Kauluslaatat tulivat suomalaiseen sotilaspukuun puvun m/36 myötä. Nykyisin kauluslaatat kuuluvat pukuihin m/58 ja m/83. Varusmiehet käyttävät kauluslaatallisia pukuja enää poikkeustapauksissa. Kauluslaatat osoittavat sotilasarvon lisäksi aselajin sekä joskus joukko-osaston tai jopa yksikön. Arvomerkit kiinnitetään kauluslaattoihin. Erikoisupseereilla sekä sotilasvirkamiehillä on arvomerkkien lisäksi kauluslaatoissaan ammattimerkit.


title: Hihamerkki

text:
Hihamerkki on puolustusvoimissa käytössä oleva merkki, joka kiinnitetään palveluspuvun hihaan. Merkkien värit vaihtelevat. Esimerkiksi merivoimissa hihamerkki on amiraaleilla
tummansininen, jossa on keltaisia kaluunanauhoja.


title: Girls’ Generation

text: Girls’ Generation () on alunperin yhdeksän-, nykyisin kahdeksanhenkinen eteläkorealainen tyttöbändi, jonka on koonnut SM Entertainment vuonna 2007. Jäsenet ovat ikäjärjestyksessä Taeyeon (johtaja), Sunny, Tiffany, Hyoyeon, Yuri, Sooyoung, Yoona ja Seohyun. Jäsen Jessica lähti ryhmästä 2014. Ryhmä tunnetaan usein nimellä SNSD, joka on lyhenne ryhmän koreankielisestä nimestä So Nyeo Shi Dae. Ryhmän kiinankielinen nimi on "Shàonǚ Shídài" () ja japaninkielinen "Shōjo Jidai" ().


title: Girls’ Generation

text: Ryhmä on julkaissut kahdeksan studioalbumia ja useita singlejä. Vuonna 2009 ilmestynyt single ”Gee” rikkoi ennätyksen pisimpään KBS:n musiikkiohjelman "Music Bank" kärkisijalla olleesta kappaleesta, yhteensä 9 viikkoa. Tytöt ovat voittaneet myös useita palkintoja, kuten Vuoden artisti-palkinnon Seoul Music Awards -palkintogaalassa.


title: Girls’ Generation

text: Ryhmän jäsenillä on myös ollut omia henkilökohtaisia aktiviteettejaan viihteen parissa, kuten näytteleminen draamoissa ja musikaaleissa, monien reality-ohjelmien juontaminen ja omien soolokappaleiden julkaiseminen.


title: Girls’ Generation

text: Yhtyeen jäsenet on koulutettu pääasiassa laulun ja tanssin parissa, mutta muutamat heistä ovat kouluttautuneet myös näyttelemiseen ja mallintöihin. Monet jäsenistä esiintyivät jo ennen debyyttiään lehti- ja televisiomainoksissa sekä tekivät pieniä televisiorooleja. Melkein kahden vuoden ajan korealaiset nettisivustot arvailivat, ketkä SM Entertainmentin naisharjoittelijoista päätyisivät ryhmään.


title: Girls’ Generation

text: Kesäkuussa 2007 Girls’ Generation esiintyi ensimmäisen epävirallisen kerran suositussa eteläkorealaisessa tv-ohjelmassa "School of Rock". Kappale, jonka tytöt esittivät, oli nimeltään ”Into the New World” (), josta tuli heidän ensimmäinen singlensä. Tänä aikana kuvattiin myös ohjelma "M.Net's Girls Go To School", jossa dokumentoitiin tyttöjen debyyttiä. ”Into the New World” julkaistiin singlenä, joka sisälsi lisäksi kaksi muuta kappaletta: ”Beginning” ja ”Perfect for You”, joka myöhemmin uudelleennimettiin ”Honeyksi” debyyttialbumille "Girls’ Generation". ”Into the New Worldin” instrumentaaliversio lisättiin myös singleen. Ryhmä aloitti singlen promootiot pian sen julkaisemisen jälkeen ja esitti kappalettaan useiden eri tv-kanavien musiikkiohjelmissa. Virallisesti Girls’ Generation debytoi 5. päivä elokuuta 2007.


title: Girls’ Generation

text: Lyhyen tauon jälkeen julkaistiin ryhmän ensimmäinen kokopitkä albumi "Girls’ Generation" () loppusyksystä 2007. Albumin nimikkosingle oli ”Girls’ Generation”, Lee Seungcheolin hittikappaleesta tehty cover-versio. Singlen promootiot alkoivat marraskuun alussa. ”Girls’ Generationista” tuli nopeasti ryhmän ensimmäinen hittibiisi, ja albumi on myynyt yli 120 000 kappaletta, päätyen kahdeksanneksi loppuvuoden levynmyyntilistalla. Vuoden 2008 alussa Girls’ Generation aloitti toisen singlensä ”Kissing You” promootiot. Kappaleen musiikkivideolla vieraili Super Juniorin jäsen Donghae. Tämä kappale saavutti myös ensimmäisen sijan Etelä-Korean kolmen suurimman televisioyhtiön musiikkilistoilla.


title: Girls’ Generation

text: Maaliskuussa 2008 albumi ”Girls’ Generation” uudelleenjulkaistiin ja nimettiin "Baby Babyksi". Kolmatta singleä ”Baby Baby” käytettiin albumin promootioissa. Syksyllä 2008 ilmoitettiin, että Girls’ Generation saisi Mnet-kanavalta "Factory Girl" -nimisen realityohjelman. Ohjelma kertoo siitä, kuinka tytöt työskentelevät apulaisina muotilehti Elle Girlin leivissä. "Factory Girl" alkoi pyöriä televisioissa lokakuun alussa. Ryhmä otti myös osaa SM Entertainmentin yhtyeiden yhteiskonserttikiertueeseen "SM Town Live '08".


title: Girls’ Generation

text: Myöhemmin ilmoitettiin, että Girls’ Generationin ensimmäinen minialbumi "The First Mini Album – Gee" julkaistaisiin tammikuussa 2009. Samassa kuussa julkaistiin ensimmäinen single ”Gee”. Kiinnostus kappaleeseen nousi digitaalisen julkaisun seurauksena ja julkaisupäivänä kappale pysyi ensimmäisellä sijalla Cyworldin tunnin välein vaihtuvalla musiikkilistalla. Kahdessa päivässä ”Gee” nousi kaikkien suurten musiikkilistojen ykköseksi. Ryhmä aloitti minialbuminsa promootiot tammikuussa 2009 MBC:n musiikkiohjelmassa "Show! Music Core". He lauloivat uuden singlensä lisäksi kappaleen ”Him Nae! (Way to Go)” minialbumiltaan.


title: Girls’ Generation

text:
Girls’ Generation piti hallussaan ennätystä kappaleellaan ”Gee”, joka pysyi pisimpään ensimmäisellä sijalla musiikkiportaali Mnetin listoilla (kahdeksan viikkoa), rikkoen Wonder Girlsin tekemän edellisen kuuden viikon ennätyksen. He rikkoivat myös Jewelryn tekemän ennätyksen (seitsemän viikkoa) KBS:n musiikkiohjelmassa "Music Bank" pysymällä ensimmäisellä sijalla yhdeksänä perättäisenä viikkona. ”Gee” palkittiin "Music Bankissa" myös vuoden myydyimpänä kappaleena. Kappaleen promootiot päättyivät maaliskuun lopussa.
Lyhyen tauon jälkeen SM Entertainment ilmoitti tyttöjen palaavan uuden singlen ja laivastoteeman kera. Uuden singlen nimi oli ”Tell Me Your Wish (Genie)” (), joka julkaistiin samannimisen minialbumin nimikkokappaleena 22. kesäkuuta 2009. Ryhmä aloitti albumin mainonnan 26. kesäkuuta 2009 KBS:n musiikkiohjelmassa "Music Bank". SM Entertainment joutui viivästyttämään minialbumin fyysistä julkaisua kun sen kuvituksesta nousi kohu, jonka myötä sitä täytyi muuttaa. Minialbumi julkaistiin neljä päivää myöhemmin, 29. kesäkuuta 2009. Yhtye sai kappaleellaan kaksi palkintoa ja lopetti markkinoinnin elokuussa 2009.


title: Girls’ Generation

text: Girls’ Generation ja saman levy-yhtiön alla oleva tyttöbändi f(x) julkaisivat singlen ”Chocolate Love” LG:n Blacklabel-sarjan CYON-matkapuhelimelle 7. lokakuuta 2009. Girls’ Generation lauloi kappaleesta retron pop-version, kun taas f(x) lauloi elektronisen pop-version.


title: Girls’ Generation

text: Toukokuussa 2009 Girls’ Generation nähtiin uudessa realityohjelmassaan "Girls’ Generation's Horror Movie Factory", jonka ensimmäinen jakso sai 3,3% osuuden katsojista. Ohjelma kuitenkin peruttiin kuuden jakson jälkeen alhaisten katsojalukujen vuoksi. "Girls' Generation’s Horror Movie Factory" korvattiin uudella realityohjelmalla nimeltään "Himnaera-Him!". Ohjelmassa tyttöjen oli tarkoitus piristää ahkerasti työskenteleviä ihmisiä taloudellisen laman keskellä. "Himnaera-Him!" jouduttiin kuitenkin keskeyttämään kahden jakson jälkeen tyttöjen tultua liian kiireisiksi uuden minialbuminsa julkaisun ja promootion myötä. Kesäkuussa 2009 ryhmä esiintyi "Hello Baby" realitysarjan ensimmäisellä kaudella, jossa jäsenet huolehtivat lapsesta ja saavat kokea, millaista on olla äiti. Ohjelmassa he pitävät huolta Cho Kyungsan -nimisestä pojasta ja valitsevat joka viikko jäsenten keskuudesta parhaimman ja huonoimman äidin päivän tekemisten perusteella. Ohjelma päättyi 17. marraskuuta 2009.


title: Girls’ Generation

text: Heinäkuussa osa yhtyeen jäsenistä julkaisi Super Juniorin jäsenten kanssa kappaleen ”S.E.O.U.L.”, jonka musiikkivideo julkaistiin edistämään Soulin kaupungin turismia. Yhtye ilmoitti myös ensimmäisestä soolokiertueestaan Etelä-Koreassa ja muualla Aasiassa. Korean konsertit myytiin loppuun kolmessa minuutissa. Kiertue nimettiin ”Into the New Worldiksi” heidän ensimmäisen singlensä mukaan. Ensimmäisten konserttien menestyksen ansiosta, Girls’ Generation ilmoitti pitävänsä uusintakonsertit helmikuun lopulla.


title: Girls’ Generation

text: Vuoden 2010 alussa Girls’ Generation valittiin laulamaan SBS-kanavan uusi tunnuslaulu ”Looking at Tomorrow” (). Myöhemmin tammikuussa SM Entertainment varmisti ryhmän toisen kokopitkän albumin nimeltään "Oh!",joka julkaistaisiin 28. tammikuuta. Nimikkosingle ”Oh!” julkaistiin digitaalisesti 25. tammikuuta ja kappaleen musiikkivideo kaksi päivää myöhemmin. Kappale nousi useiden musiikkilistojen kärkisijalle pian julkaisun jälkeen. Yhtye aloitti albumin markkinoinnin MBC:n musiikkiohjelmassa "Show! Music Core" 30. tammikuuta. Albumista julkaistiin uudelleenjulkaisu "Run Devil Run", jonka samanniminen nimikkosingle ja sen musiikkivideo julkaistiin 17. maaliskuuta.


title: Girls’ Generation

text: Girls’ Generation julkaisi toukokuussa 2010 poikabändi 2PM:n kanssa uuden kappaleen nimeltä ”CABI” mainostaakseen uutta vesipuistoa Soulissa. Kappaleen musiikkivideo julkaistiin YouTubessa 20. toukokuuta 2010.


title: Girls’ Generation

text: Elokuussa 2010 Girls’ Generation aloitti markkinoinnin Japanissa julkaisemalla DVD:n nimeltä "New Beginning of Girls’ Generation", joka sisältää musiikkivideot ryhmän seitsemästä hitistä sekä bonusvideoita. Japanin debyyttitilaisuus järjestettiin Tokiossa 25. elokuuta. Tämä oli suurin korealaisen musiikkiartistin debyytti Japanissa koskaan, sillä 10 000 fania oli kutsuttu paikalle. Toukokuussa Girls’ Generation teki sopimuksen japanilaisen Universal Music -yhtiön kanssa, jonka levy-yhtiö EMI Records Japan aikoi markkinoida yhtyettä.


title: Girls’ Generation

text: Girls’ Generation julkaisi kolmannen minialbuminsa "Hoot" lokakuussa 2010. Yhtye osallistui Golden Disk Awards -palkintogaalaan 9. joulukuuta 2010. Heidät palkittiin kolmella palkinnolla, muun muassa palkinnot Vuoden albumista ja Vuoden artistista. Yhtyeestä tuli täten ensimmäinen tyttöyhtye, joka on saanut Vuoden artisti -palkinnon kahtena peräkkäisenä vuotena.


title: Girls’ Generation

text: Vuoden 2011 alussa Girls’ Generation julkaisi kappaleen ”Visual Dreams”, jota käytettiin Intel Coren markkinoinnissa kaikkialla Aasiassa. Yhtye julkaisi ensimmäisen japaninkielisen kappaleensa ”Mr. Taxi/Run Devil Run” huhtikuussa 2011.


title: Girls’ Generation

text: Girls’ Generation julkaisi ensimmäisen japaninkielisen studioalbuminsa "Girls’ Generation" 1. kesäkuuta 2011. Yhtye piti Japanissa konserttikiertueen "The 1st Japan Arena Tour" markkinoidakseen albumia, yhteensä 14 konserttia eri puolilla Japania puolentoista kuukauden aikana.


title: Girls’ Generation

text: Yhtye julkaisi kolmannen koreankielisen studioalbuminsa "The Boys" lokakuussa 2011. He allekirjoittivat sopimuksen Universal Music Groupin kanssa, jonka tytäryhtiö Interscope Records julkaisi albumin Yhdysvalloissa. Tähdätäkseen kansainvälisille markkinoille, Girls’ Generation esiintyi yhdysvaltalaisessa televisio-ohjelmassa "Late Show with David Letterman" 31. tammikuuta, ollen ohjelman ensimmäinen korealainen artisti. "The Boys" suunniteltiin alun perin julkaistavaksi iTunesin ja eri musiikkisivustojen kautta Aasiassa 5. lokakuuta, mutta albumin julkaisua lykättiin niin, että se saataisiin julkaistua maailmanlaajuisesti.


title: Girls’ Generation

text: Marraskuussa 2011 julkistettiin, että yhtye tulee julkaisemaan ensimmäisen japaninkielisen kuvakirjansa nimeltä "Holiday". Kuvakirjan kuvat olivat kokoelmia jäsenten tunnelmista lomallaan Japanissa. Girls’ Generation osallistui SM Entertainmentin artistien yhteiseen joulualbumiin "Winter SMTown – The Warmest Gift", esittäen kappaleen ”Diamond”, joka julkaistiin 13. joulukuuta 2011. Yhtye julkaisi uudelleenpakatun version japaninkielisestä studioalbumistaan "Girls’ Generation" nimeltään "The Boys" 28. joulukuuta.


title: Girls’ Generation

text: Girls’ Generation osallistui Golden Disk Awards -palkintogaalaan tammikuussa 2012, ja voitti yhteensä kaksi palkintoa: Vuoden artisti ja Vuoden kappale. Huhtikuussa 2012 yhtyeestä muodostettiin alaryhmä TTS (tunnetaan myös nimellä TaeTiSeo), joka julkaisi ensimmäisen minialbuminsa "Twinkle" 2. toukokuuta.


title: Girls’ Generation

text: Girls’ Generation julkaisi neljännen japaninkielisen singlensä ”Paparazzi” 27. kesäkuuta 2012. Kolme kuukautta myöhemmin, yhtye julkaisi viidennen japaninkielisen singlensä ”Oh! / All My Love Is for You”. Kummatkin kappaleista lisättiin heidän toiselle japaninkieliselle studioalbumilleen "Girls & Peace" marraskuussa 2012.


title: Girls’ Generation

text: Girls’ Generation julkaisi neljännen koreankielisen albuminsa "I Got a Boy" 1. tammikuuta 2013. Yhtye alkoi markkinoida albumiaan Mnetin musiikkiohjelmassa "M! Countdown" ja jatkoi helmikuun alkuun asti. Yhdysvalloissa albumi nousi ykkössijalle Billboardin Worl Albums -listalla.


title: Girls’ Generation

text: Girls’ Generation aloitti toisen konserttikiertueensa "Girls & Peace: 2nd Japan Tour" Japanin Kobessa 9. helmikuuta, ja lopetti sen kahdenkymmenen esityksen jälkeen. Yhtye julkaisi ensimmäisen remix-albuminsa "Best Selection Non Stop Mix" 20. maaliskuuta, joka sijoittui sijalle kuusi Oriconin albumilistalla. Girls’ Generation julkaisi toisen livealbuminsa "2011 Girls’ Generation Tour" 11. huhtikuuta heidän heinäkuussa 2011 Soulissa pidetyistä konserteistaan. Yhtye piti ensimmäisen maailmankiertueensa "Girls’ Generation World Tour Girls & Peace" kesäkuusta 2013 helmikuuhun 2014.


title: Girls’ Generation

text: Joulukuussa, Girls’ Generation julkaisi kolmannen japaninkielisen studioalbuminsa "Love & Peace", joka nousi kärkisijalle Oriconin albumilistalla, myyden yli 129 000 kappaletta. Albumi sisältää kaksi singleä: ”Love & Girls” ja ”Galaxy Supernova”, joista ensimmäinen sijoittui neljänneksi ja jälkimmäinen kolmanneksi Oriconin singlelistalla.


title: Girls’ Generation

text: Yhtye voitti parhaan musiikkivideon palkinnon YouTube Music Awards -palkintogaalassa singlellään ”I Got a Boy”.


title: Girls’ Generation

text:
Girls’ Generation julkaisi neljännen minialbuminsa "Mr. Mr." helmikuussa 2014. Albumin samanniminen nimikkosingle nousi kärkisijalle useilla singlelistoilla muutaman tunnin kuluessa julkaisusta. Kappale nousi Yhdysvaltain Billboard 200 -listan sijalle 110.
Girls’ Generation esiintyi KCON-tapahtumassa Los Angelesissa elokuussa 2014. Yhtye julkaisi ensimmäisen japaninkieisen kokoelma-albuminsa "The Best" 23. kesäkuuta, joka sisältää yhtyeen vanhoja sekä uusia kappaleita. Samana kuukautena, yhtye päätti huhtikuussa alkaneen kolmannen konserttinsa "Love & Peace" Japanissa, esiintyen yhteensä seitsemässä eri Japanin kaupungissa. He keräsivät yhteensä 550 000 katsojaa kolmesta Japanin konserttikiertueestaan, asettaen katsojaennätyksen korealaisella tyttöyhtyeellä. Syyskuun jälkeen, Girls’ Generationista tuli ensimmäinen korealainen ryhmä, jonka kolmella virallisella Youtube-videolla (”Gee”, ”I Got a Boy” ja ”The Boys”) on yli 100 miljoonaa katsojaa.


title: Girls’ Generation

text: SM Entertainment ilmoitti syyskuussa 2014, että Jessica ei ole enää yhtyeen jäsen heidän välisten ristiriitojen takia. Girls’ Generation jatkoi aktiviteettejaan jäljelle jääneiden kahdeksan jäsenten kesken ja piti konsertin "The Best Live" Japanissa joulukuussa 2014.


title: Girls’ Generation

text: Girls’ Generation ilmoitti ensimmäisestä julkaisustaan ”Catch Me If You Can” kahdeksanjäsenisenä yhtyeenä maaliskuussa 2015. Kappaleen koreankielinen versio julkaistiin 10. huhtikuuta 2015, kun taas japaninkielinen versio julkaistiin kaksi päivää myöhemmin. Kappale nousi Oriconin singlelistan 8. sijalle.


title: Girls’ Generation

text: Girls’ Generation julkaisi singlen ”Party” heinäkuussa 2015. Kappale nousi Gaon Digital Chart -listan kärkisijalle ja myi ensimmäisellä viikolla 256 390 kappaletta. Yhtye ilmoitti uudesta tositelevisio-ohjelmastaan "Channel Soshi" samana kuukautena.


title: Girls’ Generation

text: Yhtye julkaisi seuraavan albuminsa "Lion Heart" kahdessa osassa; ensimmäinen osa julkaistiin 18. elokuuta ja toinen osa seuraavana päivänä. Albumi nousi Gaon Album Chart -listan kärkisijalle ja myi ensimmäisinä viikkoinaan 131 228 kappaletta. Yhtye mainosti albumiaan esiintyen useissa korealaisissa musiikkiohjelmissa, voittaen niistä yhteensä 21 musiikkipalkintoa. Yhdysvalloissa Lion Heart nousi Billboardin World Albums -listalla sijalle yksi.


title: Girls’ Generation

text: Girls’ Generation piti neljännen soolokonserttinsa "Phantasia" Soulissa 21. ja 22. marraskuuta 2015.


title: Girls’ Generation

text: Girls' Generation julkaisi elokuussa 2017 kuudennen kokopitkän albuminsa "Holiday Night." Yhdysvalloissa levy otettiin vastaan kahden edeltäneen levyn tavoin, ja "Holiday Night" pääsi Billboardin World Albums -listalla ykkössijalle. Levyltä julkaistiin kaksi singleä, "All Night" ja "Holiday".


title: Girls’ Generation

text: Lokakuussa 2017 kolme ryhmän jäsenistä Tiffany, Sooyoung ja Seohyun päättivät olla uusimatta sopimustaan ryhmän levy-yhtiön kanssa ja lähtivät levy-yhtiöstä. Jäsenet ovat kuitenkin myöhemmin varmistaneet olevansa vieläkin ryhmän jäseniä.


title: Just Cause 2

text: Just Cause 2 on Avalanche Studiosin kehittämä ja Eidos Interactiven vuonna 2010 julkaisema avoimeen pelimaailmaan sijoittuva toimintaseikkailupeli, joka on jatko-osa vuonna 2006 julkaistulle "Just Causelle". Pelissä hyödynnetään edeltäjänsä moottorin pohjalta kehitettyä Avalanche 2.0 -pelimoottoria. Moottorin merkittävimpiä muutoksia ovat pintojen topografian reaaliaikainen muuttaminen ja monipuolisempi koukkusysteemi, jolla voi esimerkiksi kiinnittää kappaleita toisiinsa.


title: Just Cause 2

text: Edellisestä osasta tuttu Rico Rodriguez jatkaa pelin päähahmona. Rodriguezin tavoitteena on syöstä Kaakkois-Aasiassa sijaitsevan fiktiivisen Panaun saaren diktaattori pois vallasta sekä kohdata entinen työnantajansa Tom Sheldon. Ricon on sabotoitava armeijan tukikohtia ja aiheutettava kaaosta Panaun saarella, jotta hänelle avautuu uusia tehtäviä. Tarinan edetessä Rico saa käyttöönsä pistooleita, revolvereita, haulikoita, käsikranaatteja ja useita erilaisia konetuliaseita. Tärkein väline on kuitenkin entraushaka, jonka avulla voi kiivetä seiniä ja kallioita pitkin ja kiinnittää kappaleita toisiinsa. Pelialueena toimii tuhannen neliökilometrin kokoinen Panaun saariryhmä. Maisemat vaihtuvat lumihuippuisista vuorista rutikuiviin aavikoihin ja harmaista kaupungeista vihreisiin viidakoihin. Pelaaja voi ajaa erityyppisiä autoja ja moottoripyöriä, sekä ottaa komentoonsa laivoja, lentokoneita ja helikoptereita.


title: Just Cause 2

text: Pelin jatko-osa "Just Cause 3" julkaistiin 1. joulukuuta 2015.


title: Air India Express

text: Air India Express () on Intian kansallisen lentoyhtiön Air Indian omistama halpalentoyhtiökonseptia noudattava lentoyhtiö, joka on perustettu vuonna 2004. Air India Express operoi 31 kohteeseen Lähi-idässä ja Kaakkois-Aasiassa 24 koneen laivastollaan.


title: Air India Express

text: Air India Express liikennöi 14 kansianväliseen kohteeseen ja 17 kotimaan kohteeseen. Yhtiön tavoitteena on pitää pisimmät lentoajat alle neljän tunnin ja käännyttää koneet kohteessa tunnin sisällä paluumatkalle.


title: Air India Express

text: Air India Expressin laivasto koostuu 24 Boeing 737-800-tyyppisestä matkustajakoneesta, joissa on matkustajapaikkoja 186–189. Kuten monilla muillakin halpalentoyhtiöillä, Air India Expressin laivaston kaikki koneet ovat samantyyppisiä huoltokuluissa säästämiseksi ja koneissa on vain turistiluokka perinteisen liikematkustajaluokka-turistiluokkakonfiguraation sijaan.


title: Air India Express

text: Toukokuussa 2010 Air India Expressin laivaston keski-ikä oli 2,8 vuotta.


title: Trouw

text: Trouw on alankomaalainen joka päivä ilmestyvä sanomalehti. Trouw'n päätoimittajana toimii Willem Schoonen, ja lehden levikki on arviolta 105 000 kappaletta. Vuonna 2004 lehti vaihtoi sivukokonsa broadsheetistä tabloidiksi.


title: MS St. Louis

text: MS St. Louis oli saksalainen linjalaiva, joka on tunnettu yhdestä yksittäisestä matkasta vuonna 1939. Aluksen päällikkö Gustav Schröder yritti löytää kodin yli 900 Saksasta paenneelle juutalaiselle sen jälkeen kun heiltä evättiin pääsy Kuubaan. Gordon Thomas ja Max Morgan-Witts kirjoittivat matkasta vuonna 1974 romaanin nimeltä Kirottujen matka ("Voyage of the Damned"). Romaanista tehtiin samanniminen elokuva vuonna 1976.


title: MS St. Louis

text: MS St. Louis rakennettiin Bremer Vulkanin telakalla Bremenissä Hamburg America Line -varustamolle. Alus purjehti Hampurista Halifaxiin ja New Yorkiin sekä teki risteilyjä länsi-Intian saaristoon.


title: MS St. Louis

text: "St. Louis" lähti 13. toukokuuta 1939 Hampurista kohti Kuubaa. Aluksella oli 7 ei-juutalaista ja 930 juutalaista turvapaikkaa etsinyttä pakolaista. Aluksen saapuessa Kuubaan, maan silloinen presidentti Federico Laredo Brú esti pakolaisten pääsyn maahan turisteina (turistiviismien säännöksen olivat vastikään muuttuneet). Matkustajille ei myöskään myönnetty poliittista turvapaikkaa. Neuvottelujen aikana hallitus vaati ylimääräistä 500 dollarin viisumimaksua matkustajaa kohden. Useimmat matkustajat eivät olleet varautuneet tähän. Vaatimukset saivat aikaan lähes kapinan laivalla. Kaksi matkustajaa yritti itsemurhaa ja useat kymmenet uhkasivat tehdä samoin. Lopulta 29 matkustajaa pääsi maihin Havannassa.


title: MS St. Louis

text: Vuoden 1939 alussa Kuubassa oli tehty ero maahan pyrkivien turistien ja pakolaisten välille. Pakolaisilla tuli olla viisumi ja heidän piti maksaa 500 dollarin takuumaksu. Turisteja vaatimukset eivät koskeneet. Laissa ei kuitenkaan määritelty mikä oli turistin ja pakolaisen ero. Kuuban maahanmuuttoviraston johtaja Manuel Benitez käytti puutetta hyväkseen ja katsoi aluksella olevien matkustajien olevan turisteja. Benitez saattoi näin myydä matkustajille maahantulolupia (joita vain turistit saattoivat ostaa) 150 dollarilla. Benitez hyötyi tilanteesta kunnes Kuuban presidentti Frederico Laredo Bru sai tietää asiasta. Presidentti sääti uuden lain, joka korjasi aiemman lain puutteen.


title: MS St. Louis

text: Joidenkin lähteiden mukaan 4. heinäkuuta 1939 päällikkö Shcröder uskoi, että häntä estettiin rantautumasta Floridaan. Ajalta säilynyt aineisto on kuitenkin ristiriitaista. Lakiteknisesti pakolaiset eivät olisi voineet saapua Yhdysvaltoihin turisteina, koska heillä ei ollut paluuosoitetta. Puhelintallenteet osoittavat Yhdysvaltain ulkoministeri Cordell Hullin ja valtiovarainministeri Henry Morgenthaun keskustelleen asiasta ja yrittäneen taivutella Kuubaa vastaanottamaan pakolaiset. Suostuttelu ei kuitenkaan onnistunut. Yhdysvaltain rannikkovartiostoa ei määrätty käännyttämään alusta, mutta Yhdysvallat ei myöskään taannut matkustajien pääsyä maahan. Kun St. Louis jätti Yhdysvallat, joukko tiedemiehiä ja pappeja pyrki suostuttelemaan Kanadan pääministerin William Lyon Mackenzie Kingin tarjoamaan alukselle turvapaikka. Kanadan maahanmuuttovirasto ja osa ministereistä kuitenkin vastusti ajatusta, eikä pääministeri sekaantunut asiaan.


title: MS St. Louis

text: Laivan päällikkö Gustv Schröder, oli ei-juutalainen saksalainen ja vastusti natseja. Hän näki valtavasti vaivaa taatakseen matkustajien inhimillisen kohtelun. Hän järjesti aluksella juutalaisia seremonioita ja käski aluksen henkilökuntaa kohtelemaan pakolaisia, kuten keitä tahansa aluksen matkustajia. Tilanteen heikentyessä Schröder neuvotteli henkilökohtaisesti ja yritti löytää matkustajille turvapaikan. Yhdessä vaiheessa hän suunnitteli jopa aluksen ajamista karille Britannian rannikolla, jotta matkustajat olisi pakko ottaa vastaan pakolaisina. Hän kieltäytyi palaamasta takaisin Saksaan ennen kuin kaikille matkustajille oli taattu pääsy johonkin toiseen maahan.


title: MS St. Louis

text: Yhdysvaltain viranomaiset työskentelivät yhdessä Britannian ja muiden Euroopan maiden kanssa löytääkseen matkustajille turvapaikan Euroopasta. Alus palasi Eurooppaan ja ankkuroitui Antwerpeniin, Belgiaan. Britannia suostui ottamaan vastaan 288 matkustajaa. Pitkien neuvottelujen jälkeen loput 619 matkustajaa nousivat maihin Antwerpenissä, heistä 224 otti vastaan Ranska, 214 Belgia ja Alankomaat 181. Matkustajat vaikuttivat olevan turvassa.


title: MS St. Louis

text: Seuraavana vuonna Saksa valtasi Belgian ja Ranskan ja juutalaiset joutuivat jälleen vaaraan. Alus palasi Hampuriin tyhjänä ja selvisi sodasta.


title: MS St. Louis

text: "Kirottujen matka" -romaanin kirjoittajat Thomas ja Morgan-Witts arivoivat, että noin 180 Ranskaan päätyneestä juutalaisesta selvisi. Belgiassa luku oli 152 ja Alankomaissa 60. Kaiken kaikkiaan 936 matkustajasta noin 709 selvisi ja 227 sai surmansa. Myöhemmin asiaa United States Holocaust Memorial Museumn tutkijat Scott Miller ja Sarah Ogilvie ovat päätyneet 254 kuolonuhriin.Aluksesta tuli Saksan merivoimien majoituslaiva vuosiksi 1940–1944 ja se vaurioitui liittoutuneiden pommituksissa Kielissä 30. elokuuta 1944, mutta ei uponnut. Alus korjattiin ja se toimi hotellina vuodesta 1946. Alus romutettiin vuonna 1952.


title: USO

text: USO saattaa tarkoittaa:


title: Levon Mirzojan

text: Levon Isajevitš Mirzojan (, marraskuu 1897 Šušin kihlakunnan Ašanin kylä Vuoristo-Karabahissa – 26. helmikuuta 1939 Moskova) oli armenialaissyntyinen neuvostoliittolainen poliitikko.


title: Levon Mirzojan

text: Levon Mirzojan syntyi maanviljelijäperheeseen. Hän osallistui vallankumousliikkeeseen Bakussa vuodesta 1912 lähtien ja liittyi bolševikkipuolueeseen maaliskuussa 1917. Vuosina 1920–1925 Mirzojan työskenteli Azerbaidžanin ammattiliittoneuvoston puheenjohtajana, tasavallan työasiain kansankomissaarina ja Bakun puoluekomitean sihteerinä. Vuosina 1925–1929 hän toimi Azerbaidžanin kommunistipuolueen ja vuosina 1929–1933 NKP(b):n Permin piirikuntakomitean ja Uralin aluekomitean sihteerinä. Vuodesta 1933 lähtien Mirzojan oli Kazakstanin aluepiirikomitean ja vuodesta 1937 tasavallan kommunistipuolueen keskuskomitean ensimmäisenä sihteeri. Vuonna 1934 Mirzojan valittiin NKP(b):n keskuskomitean jäseneksi. Hän kuului myös Neuvostoliiton toimeenpanevaan keskuskomiteaan.


title: Levon Mirzojan

text: Vuonna 1938 Mirzojan arvosteli Kazakstaniin karkotettujen Neuvostoliiton korealaisten siirtämistä tasavallan eteläosasta pohjoisosaan. Hän esiti epäilyksiään myös NKVD:n toiminnasta. Mirzojan pidätettiin toukokuussa 1938 ja tuomittiin kuolemaan syytettynä vastavallankumouksellisesta toiminnasta. Hänet ammuttiin Moskovassa ja haudattiin Donskoin luostarin alueelle. Mirzojanin maine puhdistettiin vuonna 1955.


title: Mynämäen Vesa

text: Mynämäen Vesa ry (MyVe) on vuonna 1920 perustettu mynämäkeläinen pesäpallon erikoisseura, jolla on joukkueita miesten, naisten ja neljällä nuorten tasolla. MyVe:n naisten edustusjoukkue pelaa pesäpalloa korkeimmalla sarjatasolla Superpesiksessä, miesten edustusjoukkue sekä naisten kakkosjoukkue maakuntasarjassa. Nuorten joukkueet pelaavat aluesarjoissa. MyVe on seitsenkertainen miesten maakuntasarjan lounaislohkon voittaja.


title: The Stand in the Schoolhouse Door

text: The Stand in the Schoolhouse Door oli Yhdysvalloissa Alabaman yliopiston Foster auditoriossa 11. kesäkuuta 1963 tapahtunut välikohtaus, Alabaman kuvernööri George Wallace pyrki symbolisesti pitämään virkaanastujaislupauksensa rotuerottelun pitämisestä voimassa. Wallace seisoi auditorion oven edessä ja pyrki estämään pääsyn kahdelta mustalta opiskelijalta Vivian Malone Jonesilta ja James Hoodilta.


title: The Stand in the Schoolhouse Door

text: 17. toukokuuta 1954 Yhdysvaltain korkein oikeus antoi tuomionsa tapauksessa Brown vastaan Topekan koulutusvirasto. Päätöksessä katsottiin, että mustien lasten pitäminen erillisissä kouluissa oli perustuslain vastaista.


title: The Stand in the Schoolhouse Door

text: Päätös tarkoitti, että Alabaman yliopiston oli lakkautettava erilliset mustille tarkoitetut opinnot. Päätöstä seuranneiden vuosien aikana sadat mustat opiskelijat pyrkivät yliopistoon, mutta ketään ei hyväksytty opiskelijaksi. Yliopisto toimi yhteistyössä poliisin kanssa pyrkien löytämään mahdollisia karsivia tekijöitä, ja sellaisia ei löytynyt, yliopisto pelotteli hakijoita. Vuonna 1964 kolme täydellistä hakijaa, Vivian Malone Jones, Dave McGlathery ja James Hood, pyrkivät opiskelemaan. Heidän pelotteleminen ei onnistunut ja heinäkuun alussa oikeus katsoi, että heidät oli hyväksyttävä. Oikeus myös kielsi kuvernööri Wallacea puuttumasta asiaan.


title: The Stand in the Schoolhouse Door

text: 11. heinäkuuta Malone ja Hood saapuivat rekisteröitymään opiskelijaksi. Wallace pyrki pitämään lupauksensa, mutta halusi myös järjestää poliittisen välikohtauksen. Hän seisoi Foster auditorion sisäänkäynnin edessä. Lopulta apulaisoikeusministeri Nicholas Katzenbach, useiden poliisien avustamana vaati Wallacea siirtymään. Wallace kieltäytyi ja piti puheen osavaltion oikeuksista suhteessa liittovaltioon. Katzenbach soitti presidentti John F. Kennedylle, joka määräsi Alabaman kansalliskaartin apuun. Kenraali Henry Graham vaati Wallacea siirtymään sanoen: "herra kuvernööri, surullinen tehtäväni on pyytää teitä siirtymään Yhdysvaltain presidentin käskystä." Wallace jatkoi puhettaan, mutta siirtyi lopulta ja Malone ja Hood rekisteröityivät opiskelijoiksi.


title: The Stand in the Schoolhouse Door

text: Vuoden 1994 elokuvassa "Forrest Gump" on kohtaus, jossa päähenkilö Forrest Gump esiintyy tilanteessa.


title: Žambyl Žabajev

text: Žambyl Žabajev (kazakiksi Жамбыл Жабаев; ; 28. helmikuuta 1846 Semiretšje – 22. kesäkuuta 1945 Almaty) oli kazakkilainen kansanrunoilija.


title: Žambyl Žabajev

text: Žambyl syntyi köyhään paimentolaisperheeseen. Hän lauloi runoja domran säestyksellä ja sai mainetta kansanrunoilijoiden eli "akynien" välisissä kilpailuissa. Žambylin vallankumousta edeltäneestä repertuaarista on myöhemmin kirjoitettu muistiin muun muassa eepokset "Suranši-batyr" ja "Utegen-batyr" sekä joukko satuja.


title: Žambyl Žabajev

text: 1930-luvulla Žambyl tuli tunnetuksi koko Neuvostoliitossa ajankohtaisille aiheille ja maan puoluejohtajille omistettujen runojensa ansiosta. Yhdeksänkymmentävuotias kansanrunoilija esitettiin julkisuudessa uutta järjestelmää ylistävänä itämaiden viisaana. Erityistä mainetta hän sai toisen maailmansodan aikaisilla isänmaallisilla teoksillaan.


title: Žambyl Žabajev

text: Žambylin runojen aitous on myöhemmin herättänyt runsaasti keskustelua. On kerrottu, että niitä laativat hänen nimissään muun muassa kääntäjät Andrei Aldan-Semjonov ja Mark Tarlovski. Kazakstanilaisen lehtimiehen Jerbol Kurmanbajevin mukaan Žambyl keksittiin vuonna 1936, jolloin Kazakstanin kommunistipuolueen pääsihteeri Levon Mirzojan käski etsiä Moskovassa järjestetyille tasavallan juhlaviikoille dagestanilaista Suleiman Stalskia vastaavan kansanrunoilijan. Kurmanbajevin mukaan Žambylin nimissä julkaistuja runoja sepittivät hänen kirjallisiksi sihteereikseen nimitetyt kazakstanilaiset ammattirunoilijat.


title: Žambyl Žabajev

text: Žambyl toimi vuodesta 1938 lähtien Kazakstanin SNT:n korkeimman neuvoston kansanedustajana. Hänet on palkittu Leninin kunniamerkillä ja Stalin-palkinnolla (vuonna 1941). Runoilijan mukaan oli vuosina 1938–1997 nimetty nykyinen Tarazin kaupunki.


title: Musa Džälil

text: Musa Сälil ([džälil] tataariksi Муса Җәлил, ; oikealta nimeltään Musa Mustafovitš Džalilov, ven. Муса Мустафович Джалилов, tat. Муса Мостафа улы Җәлилев, "Musa Mostafa ulı Cälilev"; 15. helmikuuta 1906 Mustafinon kylä, nykyinen Orenburgin alue – 25. elokuuta 1944 Berliini) oli neuvostoliittolainen tataarirunoilija.


title: Musa Džälil

text: Musa Cälil syntyi köyhän talonpojan perheeseen. Hän opiskeli Orenburgin madrassassa ja alkoi kirjoittaa lehtiin vuonna 1919. Ensimmäinen runokokoelma "Barabız" (”Me menemme”) ilmestyi vuonna 1925. Runojen ohella Сälil kirjoitti libretot oopperoihin "Altınçäç" (”Kultatukkainen”, 1941; Stalin-palkinto 1948) ja "İldar" (1941).


title: Musa Džälil

text: Vuonna 1929 Сälil liittyi NKP(b):n jäseneksi. Vuonna 1931 hän valmistui Moskovan yliopiston kirjallisuuden tiedekunnasta. Сälil työskenteli tataarinkielisten lastenlehtien toimittajana, osallistui hänen nimeään nykyään kantavan Tatarstanin ooppera- ja balettiteatterin perustamiseen ja johti vuosina 1939–1941 Tatarstanin kirjailijaliittoa. Vuonna 1941 hänet kutsuttiin neuvostoarmeijaan.


title: Musa Džälil

text: Kesäkuussa 1942 Cälil haavoittui vakavasti ja jäi saksalaisten vangiksi. Vankileirillä hän liittyi saksalaisten sotavangeiksi joutuneista tataareista kokoamaan Idel-Uralin legioonaan. Sen harjoitusleirillä Cälil organisoi vastarintaryhmän ja auttoi sotavankeja pakenemaan. Helmikuussa 1943 legioonan ensimmäinen pataljoona ryhtyi kapinaan ja liittyi valkovenäläisiin partisaaneihin. Vastarintaan osallistumisen takia saksalaiset teloittivat Cälilin Plötzenseen vankilassa.


title: Musa Džälil

text: Vankilassa Cälil kirjoitti joukon isänmaallisia runoja, jotka hän sai toimitetuksi vapauteen belgialaisen sotavangin välityksellä. Sodan jälkeen ne joutuivat Konstantin Simonovin käsiin, joka vuonna 1953 sai Neuvostoliitossa petturiksi syytetyn runoilijan maineen puhdistetuksi.


title: Musa Džälil

text: Vuonna 1956 Cälilille myönnettiin Neuvostoliiton sankarin arvonimi. Saksalaisten vankina kirjoitettu runokokoelma "Moabit däftäre" (”Moabitin vihko”) sai vuonna 1957 Lenin-palkinnon.


title: Hannu Konola

text: Hannu Kari Johannes Konola (s. 31. maaliskuuta 1943 Oulu) on Turussa asuva taidemaalari ja lasitaiteilija, joka tunnetaan muun muassa useisiin sakraalitiloihin tekemistään lasiveistoksista ja -maalauksista.


title: Hannu Konola

text: Konola opiskeli taidehistoriaa Åbo Akademissa vuosina 1970–1973, minkä jälkeen hän debytoi taidemaalarina. Lasimaalausta hän opiskeli Saksassa vuosina 1993–1998. Hän on ollut jäsen muun muassa Turun seurakuntien taidetoimikunnassa 1974–1978 ja Turun taiteilijaseuran hallituksessa 1978–1980.


title: Hannu Konola

text: Konola teki aloitteen ekumeenisen taidekappelin rakentamisesta Turkuun. Pyhän Henrikin ekumeeninen taidekappeli rakennettiin hänen kotinsa lähelle Hirvensaloon vuonna 2005. Konola toimii kappelin taidetoimikunnan puheenjohtajana. Vuonna 2005 Konola ja Matti Sanaksenaho palkittiin kappelista kirkon kulttuuripalkinnolla.


title: Järvenselkä

text: Järvenselkä tai pelkkä selkä on saareton tai erittäin vähäsaarinen suuri järven alue. Suomen järville suuret selät eivät ole kovin ominaisia, vaan Suomen järvet ovat tyypillisesti rikkonaisen niemisiä ja saarisia. Kuitenkin esimerkiksi Oulujärvessä on kaksi todella suurta selkää, nimittäin Ärjänselkä ja Niskanselkä. Suomen suurimpiin selkiin kuuluvat myös Saimaan Pyhäselkä, Päijänteen Tehinselkä, Inarijärven Satapetäjäselkä ja Säkylän Pyhäjärvi.


title: David Bergelson

text: David Bergelson (; 12. elokuuta 1884 Kiovan läänin Lipovetsin kihlakunnan Ohrimovo – 12. elokuuta 1952 Moskova) oli jiddišiksi kirjoittanut venäjänjuutalainen kirjailija.


title: David Bergelson

text: Bergelson syntyi varakkaaseen venäjänjuutalaiseen perheeseen. Hänen ensimmäinen pienoisromaaninsa "Arum wogsal" (”Aseman ympärillä”) ilmestyi vuonna 1909. Vuonna 1913 julkaistiin juutalaista porvaristoa ja sivistyneistöä kuvaava romaani "Noch alemen" (”Kaiken jälkeen”). Vuosien 1905–1907 vallankumoustapahtumia kuvaa romaani "Opgang" (”Lähtö”, 1920).


title: David Bergelson

text: Vuonna 1921 Bergelson matkusti Berliiniin, jossa hän työskenteli lehtimiehenä. Venäjän kansalaissotaa kuvaa romaani "Midas hadin" (”Ankaruus”, 1926–1927) ja kertomuskokoelma "In sturm täg" (”Myrskyn päiviä”, 1927). Vuonna 1929 Bergelson palasi Neuvostoliittoon, jossa hänestä tuli yksi jiddišinkielisen kirjallisuuden johtohahmoista. Kirjailijan tärkeimpiä teoksia on 1900-luvun alun kansanelämästä kertova laaja romaani "Baym Dnjepr" (”Dneprillä”, 1932–1940). 1940-luvulla ilmestyivät muun muassa toista maailmansotaa käsittelevä kertomuskokoelma "Naye Darstejlungen" (”Uusia kertomuksia”, 1947) ja historiallinen näytelmä "Printz Reubeini" (1946).


title: David Bergelson

text: Bergelson pidätettiin tammikuussa 1949 ja ammuttiin maanpetturina niin sanotun Juutalaisten antifasistisen komitean jutun yhteydessä. Hänen maineensa puhdistettiin vuonna 1955.


title: Kukunor

text: Kukunor: Satu ihmislapsille on Lauri Viidan kirjoittama saturunoelma, joka ilmestyi 1949.


title: Kukunor

text: "Kukunorin" Viita oli tarkoittanut lapsille, mutta Yrjö Varpion mukaan se on niin vaikeatajuinen, ettei sen ymmärtäminen käynyt oikein aikuisiltakaan. Sitä on luonnehdittu muun muassa ”modernismin hengessä uudistavaksi kielileikittelyksi”. Tarinan päähenkilöinä ovat "Kukunor ja Kalahari, kuudenvanha peikkopari". Kukunor on Kiinassa sijaitsevan Qinghaijärven toinen nimi. Kalahari on aavikko eteläisessä Afrikassa.


title: Kukunor

text: "Kukunor" on sovitettu kuunnelmaksi, jonka Radioteatteri esitti 1965. Se on sittemmin ollut Radioteatterin suosituimpia kuunnelmia. Runoelman sovitti kuunnelmaksi Harri Kaasalainen ja musiikin sävelsi ja johti Erkki Salmenhaara. Sen ohjasi Sulo Haarla, ja kertojana toimi Pentti Siimes. Ensiesityksen jälkeen se on esitetty kuusi kertaa. Tarina on esitetty Televisioteatterissa 1973, ja siitä on tehty lyhytelokuva vuonna 1988, tekijöinä Heikki Partanen ja Riitta Rautoma.


title: Luettelo merkittävistä postimerkeistä

text: Tämä on luettelo tunnetuimmista postimerkeistä.


title: John F. Haught

text: John F. Haught on yhdysvaltalainen katolinen teologian professori. Hän työskentelee Georgetownin yliopistossa.


title: John F. Haught

text: Kirjassaan "God and the New Ateism" (2007) Haught on esittänyt, että tiede sisältää käytännöissään niin paljon uskoa ja toivoa, että niiden rajaaminen tieteen ulkopuolelle tekisi tieteenteosta mahdotonta.


title: Käppyräinen

text: Käppyräinen: Runoja on Lauri Viidan kirjoittama runokokoelma, joka ilmestyi 1954.


title: Käppyräinen

text: "Käppyräinen" on Viidan kolmas runoteos. Se on nähty jatkona "Betonimyllärille". Kokoelma ei syntynyt yhtä voimakkaan innoituksen vallassa kuin aiemmat teokset.


title: Ranvierin kurouma

text: Ranvier'n kurouma on kahden myeliinitupen välinen aukko neuronin aksonissa. Se on pituudeltaan noin 1 mikrometrin. Myeliinituppi on aksonia ympäröivä päällyste. Ranvier'n kuroumassa aksonin solukalvo ei ole päällystetty, joten ionipumput voivat pumpata ioneja solun sisään ja solusta ulos. Näin ionipumput ylläpitävät solukalvon kalvojännitettä Ranvier'n kuroumassa ja vievät hermoimpulsseja eteenpäin.


title: Apichatpong Weerasethakul

text: Apichatpong ”Joe” Weerasethakul (; s. 16. heinäkuuta 1970) on thaimaalainen elokuvaohjaaja, käsikirjoittaja ja elokuvatuottaja. Hän on opiskellut elokuvaa Yhdysvalloissa ja arkkitehtuuria Thaimaassa.


title: Apichatpong Weerasethakul

text: Hänen elokuvansa rahoittajat ovat Keski-Euroopasta. Thaimaassa hänelle on tarjolla vain action-elokuvien ohjausta.


title: Apichatpong Weerasethakul

text: Hänen pitkiin elokuviinsa kuuluvat muun muassa "Setä Boonmeen edelliset elämät", joka palkittiin vuonna 2010 Cannesin elokuvajuhlilla pääpalkinnolla Kultaisella palmulla. Muita menestyselokuvia ovat "Tropical Malady", joka sai Cannesissa vuonna 2004 tuomariston palkinnon, ja "Blissfully Yours", joka palkittiin Cannesissa vuonna 2002 sarjassa Un Certain Regard. "Syndromes and a Century" sai ensi-iltansa vuonna 2006 Venetsian 63. elokuvajuhlilla. Se oli ensimmäinen siellä kilpaillut thaimaalainen elokuva.


title: Apichatpong Weerasethakul

text: Weerasethakulin elokuvat ovat sekoitus elokuvan eri lajeja, dokumenttia ja fiktiota. Niissä yhdistyvät muisti ja myytit. Weerasethakulille luontokuvaus on keskeinen, ja viidakon äänet ovat elokuvien äänimaailmalle ominaisia. ”Luonto on minun addiktioni”, hän sanoo. Jälleensyntymä on yksi hänen elokuvienssa teemoista, ja siihen kietoutuu muisti. Hän ei tee yhteiskunnallisia elokuvia, sillä niiden teon estää sensuurilaki.


title: Apichatpong Weerasethakul

text: Weerasethakul on paitsi ohjaaja, myös valokuvaaja ja kirjailija, ja hän tekee myös installaatioita. "Setä Boonmeen edelliset elämät" kuuluu Primitive-taidehankkeeseen, johon liittyy myös näyttely Haus der Kunst -museossa Münchenissä.


title: Apichatpong Weerasethakul

text: Elokuvaa "Tropical Malady" pidetään Weerasethakulin päätyönä toistaiseksi. Elokuvan päähahmoja ovat kaksi nuorta miestä, ja sen aiheena on suuri rakkaus..


title: Apichatpong Weerasethakul

text: Vuonna 2016 Apichatpong Weerasethakulin elokuvat "Setä Boonmeen edelliset elämät", "Tropical Malady" ja "Syndromes and a Century" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Glarusin Alpit

text: Glarusin Alpit (, ) on Länsi-Alppien osa. Se sijaitsee Sveitsissä, Alppi-Reinin () länsipuolella neljän kantonin alueella: Glarus, Graubünden, St. Gallen ja Uri. Alueen korkein huippu on 3 614 metriä korkea Tödi.


title: Glarusin Alpit

text: Koska vuoristo on syrjäinen eikä siellä ole yli 4 000 metrin huippuja, siellä ei ole yhtä paljon vuorikiipeilijöitä kuin suosituimmilla Alppien osilla. Sen sijaan alueella kulkee kansainvälinen vaellusreitti, joka vie myös Unescon maailmanperintökohteelle, jonka nimi on Sveitsin tektoninen areena Sardona.


title: Sardona

text: Sardona ( tai "Sardona", tai "Glarus thrust") on maantieteellinen alue Sveitsissä Glarusin, St. Gallenin ja Graubündenin kantoneissa, Flimsin, Glarusin ja Sargansin välisellä vuoristoalueella. Seutu on tunnettu hyvin näkyvissä olevista kallioperän rakenteista, minkä perusteella se on ollut Unescon maailmanperintökohde vuodesta 2008 alkaen. Alueella näkyy selvästi, miten vuoristo on syntynyt poimuttumalla kahden mannerlaatan kohdatessa.


title: Sardona

text: Nimensä alue on saanut keskeisen vuorenhuipun, Piz Sardonan perusteella. Alueen pinta-ala on 328,5 km² ja siihen kuuluu seitsemän yli kolmeen kilometriin kohoavaa huippua.


title: Guilin

text: Guilin () on prefektuuritason kaupunki Guangxin zhuangien autonomisella alueella Etelä-Kiinassa. Kaupungin pinta-ala on 27 809 km² ja asukasluku on 4 747 963 (vuonna 2010). Kaupungin keskusta sijaitsee linnuntietä noin 330 kilometriä autonomisen alueen pääkaupunki Nanningista koilliseen.


title: Guilin

text: Guilin on alueen tärkein matkailunähtävyys, sillä kaupunkia ympäröivät karstivuoret muodostavat kuvauksellisen näkymän yhdessä Lijoen kanssa. Karstivuoret ovat merenpohjasta 200 miljoonaa vuotta sitten kohonnutta kalkkikivisedimenttiä, jonka tuuli- ja sade-eroosio ovat hiljakseen muotoilleet sokeritopiksi. Leudon ilmaston ansiosta Guilinissa käy matkailjoita kaikkina vuodenaikoina, ja kävijöiden määrä on 11 miljoonaa vuodessa.


title: Guilin

text: Piirikuntatasolla kaupunki jakautuu kuuteen kaupunkipiiriin, yhdeksään piirikuntaan ja kahteen autonomiseen piirikuntaan.


title: Canyellesin metroasema

text: Canyelles on Barcelonan metron linjan 3 asema. Se sijaitsee Nou Barrisin alueella Barcelonan kaupungin pohjoisosassa. Aseman on suunnitellut Alfons Soldevila.


title: Canyellesin metroasema

text: Canyellesin asema otettiin käyttöön vuonna 2001, kun linjan 3 laajennus Montbaun asemalta pohjoiseen valmistui. Canyelles oli linjan 3 pääteasema vuoteen 2008 asti, jolloin linjan jatke Trinitat Novan asemalle saatiin valmiiksi.


title: TMB

text: TMB on lyhenne, joka voi tarkoittaa seuraavia asioita:


title: Djamel Zitouni

text: Djamel Zitouni (s. 2. lokakuuta 1981) on ranskalais-algerialainen jääkiekkoilija, pelipaikaltaan puolustaja.


title: Djamel Zitouni

text: Zitouni aloitti jääkiekkouransa vuonna 1999 Moselle Amnévillessa, Ranskan kolmanneksi korkeimmalla sarjatasolla, josta hän siirtyi Dauphins d'Épinaliin vuonna 2000. Joukkue pelasi tuolloin toiseksi korkeimmalla sarjatasolla. Zitouni oli nostamassa seuraa Ranskan pääsarjaan kaudella 2002-2003.


title: Djamel Zitouni

text: Zitouni on edustanut maajoukkuetasolla Algeriaa. Hän oli mukana vuoden 2008 Arab Cupissa.


title: Espanyan metroasema

text: Espanya on yksi Barcelonan metron tärkeimmistä ja vilkkaimmista asemista. Se on TMB:n liikennöimien metrolinjojen 1 ja 3 sekä FGC:n liikennöimän linjan 8 käytössä. Asema sijaitsee Plaça d’Espanya -aukion alla Sants-Montjuïcin alueella.


title: Espanyan metroasema

text: Espanyan asema avattiin kaupungin ensimmäisten metroasemien joukossa vuonna 1926. Asema rakennettiin mahdollistamaan suuret matkustajamäärät, sillä vuoden 1929 maailmannäyttely keskittyi juuri Espanya-aukion ympärille. Vuonna 1975 asemaa uudistettiin ja se sai uudet laiturit. Vanha asema-alue muutettiin lippuhalliksi ja liiketiloiksi.


title: Espanyan metroasema

text: Espanya on myös Barcelonan lähijunaverkoston merkittävä asema. Lähijunaverkossa asemaa merkitään nimellä Barcelona-Pl. Espanya. Se on FCG:n linjojen S33, S4, S7 ja S8 sekä Rodalies-junien R5 ja R6 käytössä.


title: Real Brothas

text: Real Brothas on rapduo B.G. Knocc Outin ja Drestan esikoislevy. Albumi julkaistiin 15. elokuuta 1995.


title: Word on Tha Streets

text: Word on Tha Streets on rap-artisti Bad Azzin debyytti albumi.


title: Personal Business

text: Personal Business on rap-artisti Bad Azzin toinen studioalbumi, joka ilmestyi 17. heinäkuuta 2001.


title: Supertaça Cândido de Oliveira

text: Supertaça Cândido de Oliveira (tunnetaan myös nimellä Portugalin supercup) on portugalilainen jalkapallokilpailu, jossa kohtaavat edelliskauden maan mestari ja Portugalin cupin voittaja. Mikäli sama joukkue on voittanut kummatkin kilpailut, vastaan tulee cupissa toiseksi sijoittunut eli loppuottelun hävinnyt osapuoli. Perinteikkäästi ottelu on tapana pelata juuri ennen kauden alkua. Turnaus on nimetty entisen Portugalin maajoukkuevalmentaja Cândido de Oliveiran kunniaksi.


title: Supertaça Cândido de Oliveira

text: Ottelu mestarin ja cup-voittajan välillä pelattiin ensimmäisen kerran kaudella 1943–1944, jonka jälkeen se kuitenkin lakkautettiin reiluksi 30 vuodeksi. Seuraavan kerran kilpailu otettiin epävirallisesti käyttöön kaudella 1978–1979 ja kaksi vuotta myöhemmin siitä tuli jälleen virallinen kilpailu. Kaudesta 1979–1980 kauteen 1999–2000 kilpailu käytiin kaksiosaisena, kumpikin osaanottaja pelasi yhden koti- ja vierasottelun, jonka jälkeen muodostettiin yhteistulos ja mikäli tuloksen ollessa tasan pelattiin vielä yksi uusinta ottelu, josta voittaja lopulta saatiin selville.


title: Executive Decisions (albumi)

text: Executive Decision on rap-artisti Bad Azz neljäs studio albumi, joka ilmestyi 4. marraskuuta 2003.


title: Money Run

text: Money Run on rap-artisti Bad Azz kolmas studio albumi, joka ilmestyi 11. maaliskuuta 2003. Albumista on myös ilmestynyt 2-levyn versio, jossa toinen levy on dokumentaarinen dvd.


title: Hollywood (ohjelmointikieli)

text: Hollywood on Andreas Falkenhahnin (Airsoft Softwair) kaupallisesti levittämä ohjelmointikieli, jonka pääasiallisena tavoitteena on toimia multimediaohjelmien tuottamisessa. Hollywood on saatavissa AmigaOS (68k), AmigaOS 4 (PPC), MorphOS, WarpOS, AROS ja Windows -käyttöjärjestelmille. Tällä hetkellä Mac OS X -järjestelmälle ei ole olemassa omaa versiotaan ohjelmasta vaikkakin ohjelma kykenee tuottamaan käynnistettävän ohjelman tällekin alustalle. Hollywoodissa on sisäärakennettu ristiinkääntäjä, joka kykenee automaattisesti tallentamaan käynnistettäviä tiedostoja kaikille ohjelman tukemille alustoille. Tuotetut käynnistettävät tiedostot ovat täysin itsenäisiä eivätkä ole riippuvaisia mistään ulkopuolisista tiedostoista, joten ne voi haluttaessa käynnistää vaikka USB-muistitikulta.


title: Hollywood (ohjelmointikieli)

text: Hollywood Designer on lisäohjelma Hollywoodiin, jonka avulla Hollywoodia voi käyttää Powerpoint-tyylisten interaktiivisten esitelmien tuottamiseen ilman ohjelmointitaitoa.


title: Hollywood (ohjelmointikieli)

text: Hollywoodin juuret ovat Amiga-tietokoneessa ja se on saanut inspiraatiota muista Amiga-ohjelmointikielistä kuten AMOS, Blitz BASIC, ja Amiga E. Hollywoodin luoja Andreas Falkenhahn aloitti ohjelman tekemisen keväällä 2002. Versio 1.0 ohjelmasta julkaistiin Marraskuussa 2002, mutta ainoastaan 68000-pohjaisille Amiga-järjestelmille. Kuukautta myöhemmin seurasi natiivi versio PowerPC-pohjaisille MorphOS-järjestelmille. Tuki WarpOS-alustalle tuli Hollywood versiossa 1.9 joka ilmestyi keväällä 2004 yhdessä ensimmäisen Hollywood Designerin ensijulkaisun kanssa. AmigaOS 4 -alustaa on tuettu maaliskuusta 2005 lähtien. Versiosta 2.0 (julkaistu tammikuussa 2006) lähtien Hollywood on käyttänyt Lua-ohjelmointikieltä sen virtuaalikoneena, mutta kuitenkin merkittävillä muutoksilla sen syntaksissa ja toiminnassa. Versiosta 3.0 (tammikuu 2008) lähtien Hollywood myös ensimmäistä kertaa toimi myös kahdessa ei Amiga-tyyppisessä alustassa: Windows ja Mac OS X -alustoissa. Versiosta 4.5 (tammikuu 2010) lähtien Hollywood on ollut saatavissa omalla ohjelmointiympäristöllä myös Windows-käyttöjärjestelmälle.


title: Hollywood (ohjelmointikieli)

text: Hello World -ohjelma voisi Hollywoodissa näyttää tältä: